cyanic-selkie/wikianc huggingface dataset:
ഹിമപ്പുലി
മദ്ധ്യേഷ്യ,ദക്ഷിണ ഏഷ്യ എന്നിവിടങ്ങളിൽ കാണപ്പെടുന്ന ഒരു മാർജ്ജാരൻ ആണ് ഹിമപ്പുലി(Snow Leopard) അല്ലെങ്കിൽ മഞ്ഞുപുലി. Panthera uncia എന്ന ശാസ്ത്രനാമത്തിൽ അറിയപ്പെടുന്ന ഇവ ഇന്ന് 2,500 ൽതാഴെ എണ്ണത്തിൽ മാത്രമേ സ്വന്തം ആവാസ സ്ഥാനങ്ങളിൽ കാണപ്പെടുന്നുള്ളൂ. വലിയ പൂച്ചകൾ ൽ 7ആം സ്ഥാനത്ത് ഹിമപ്പുലിയാണ്.
പേര് സുചിപ്പിക്കുന്നതുപോലെ മഞ്ഞുനിറഞ്ഞ പ്രദേശങ്ങളിൽ ആണ് ഹിമപ്പുലികൾ ജീവിക്കുന്നത്. ഹിമാലയത്തിലും ലഡാക്ക് മുതൽ അരുണാചൽ പ്രദേശ്‌ വരെയുള്ള സ്ഥലങ്ങളിലുമാണ് ഇന്ത്യയിൽ ഇവയെ കാണപ്പെടുന്നത്. മഞ്ഞിൽ ജീവിക്കാൻ കഴിയും വിധത്തിലാണ് ഇവയുടെ ശരീരപ്രകൃതി. ഇടതുർന്നു കട്ടിയുള്ള രോമങ്ങൾ കടുത്ത മഞ്ഞിലും ജീവിക്കാൻ കഴിയും വിധത്തിലാണ് പോതിഞ്ഞിരിക്കുനത്. നീളം കുടിയ വാലും വലിപ്പമുള്ള മുക്കും ഇവയുടെ സവിശേഷത ആണ്. വലിയ മുക്ക് കടുത്ത തണുപ്പുകാലത്ത് വായു ധാരാളമായി വലിച്ചെടുക്കാൻ സഹായിക്കുന്നു.
അവലംബം
വർഗ്ഗം:മാർജ്ജാരവംശം വർഗ്ഗം:പാന്തെറാ
സാൽസ്ബുർഗ് (സംസ്ഥാനം)
ഓസ്ട്രിയയിലെ ഒരു സംസഥാനമാണ് സാൽസ്ബുർഗ് ( }}.
മഹാരാജ രഞ്ജിത്ത് സിംഗ് അവാർഡ്
കായികരംഗത്ത് മികച്ച സേവനം കാഴ്ചവയ്ക്കുന്നവർക്ക് പഞ്ചാബ് ഗവണ്മെന്റ് നൽകി വരുന്ന പുരസ്കാരമാണ് മഹാരാജ രഞ്ജിത്ത് സിംഗ് പുരസ്കാരം. ഒളിമ്പിക്സ്, മറ്റു ദേശീയ-അന്തർദേശിയ രംഗത്ത് പ്രാഗല്ഭ്യം തെളിയിച്ചവരെ ആണ് ഈ പുരസ്കാരത്തിന് പരിഗണിക്കുക. മഹാരാജ രഞ്ജിത്ത് സിംഗ് ന്റെ ചിത്രം പതിപ്പിച്ച ഒരു ട്രോഫിയും, ഒരു ലക്ഷം രൂപയും അടങ്ങുന്നതാണ് പുരസ്കാരം. ആദ്യമായി ഈ പുരക്സാരം ലഭിച്ചത് ഒളിമ്പ്യൻ പർഗട്ട് സിംഗിനാണ്. പിന്നീട് പത്ത് കൊല്ലത്തിനു ശേഷം 1996 ലാണ് പുരക്സാരം പുനരാരംഭിച്ചത്.
പുറംകണ്ണികൾ
വർഗ്ഗം:പഞ്ചാബിലെ കായികമേഖല (ഇന്ത്യ)
ദി ഹിറലിംഗ് ഷെപ്പേർഡ്
പ്രീ-റാഫേലൈറ്റ് കലാകാരനായ വില്യം ഹോൾമാൻ ഹണ്ട് വരച്ച ഒരു ചിത്രമാണ് ദി ഹിറലിംഗ് ഷെപ്പേർഡ് (1851). ഒരു ഇടയൻ തന്റെ ആട്ടിൻകൂട്ടത്തെ ശ്രദ്ധിക്കാതെ ഹൃദയപൂർവ്വമായ താൽപര്യത്തോടെ ആകർഷകമായ നാട്ടിൻപുറത്തെ ഒരു പെൺകുട്ടിയെ ഡെത്ത്‌സ്-ഹെഡ് ഹോക്ക്‌മോത്തിനെ കാണിക്കുന്നതായി ചിത്രീകരിക്കുന്നു. ചിത്രത്തിന്റെ അർത്ഥം ഏറെ ചർച്ച ചെയ്യപ്പെട്ടിട്ടുണ്ട്.
രചന
സറേയിലെ ഈവലിനടുത്തുള്ള ഹോഗ്‌സ്‌മിൽ നദിക്ക് സമീപം ഒരേ സമയം ഒഫേലിയ വരയ്ക്കുന്ന ജോൺ എവററ്റ് മില്ലെയ്‌സുമായി സഹകരിച്ച് പ്രവർത്തിക്കുകയും താമസിക്കുകയും ചെയ്തപ്പോഴാണ് ഹണ്ട് ചിത്രം വരച്ചത്. ഇംഗ്ലീഷ് ഗ്രാമീണ രംഗങ്ങൾ ചിത്രീകരിക്കുന്ന രണ്ട് ചിത്രങ്ങളും അതിന്റെ നിഷ്കളങ്കത സൂക്ഷ്മതയാൽ വിവരിക്കാൻ ബുദ്ധിമുട്ടുള്ളതും എന്നാൽ സ്വാഭാവികമായ യോജിപ്പ്‌ അഗാധമായി മുന്നറിയിപ്പു നൽകുന്ന ലംഘനങ്ങളാൽ അമ്പരപ്പിക്കുന്നു. ഹണ്ടിന്റെ പെയിന്റിംഗിൽ, ഇടയൻ ഒരു കിടങ്ങിലൂടെ ഗോതമ്പ് വയലിലേക്ക് അലഞ്ഞുനടക്കുന്ന തന്റെ ആട്ടിൻകൂട്ടത്തെ അവഗണിക്കുന്നു. ഈ അതിർവരമ്പുകളുടെ ലംഘനം യുവതിയുടെ സ്വകാര്യ ഇടത്തിലേക്കുള്ള ഇടയന്റെ ശാരീരികമായ കടന്നുകയറ്റത്തിന് സമാന്തരമാണ്. അവ്യക്തമായ രീതിയിൽ പ്രതികരിക്കുന്ന അവൾ അത് സങ്കീർണ്ണതയായി അല്ലെങ്കിൽ അറിയാവുന്ന സന്ദേഹവാദമായി വ്യാഖ്യാനിക്കാവുന്നതാണ്. അവൻ മോത്തിനെ കാണിക്കുമ്പോൾ, അവന്റെ കൈ അവളുടെ തോളിൽ വയ്ക്കുന്നു.
ഒരു പ്രാദേശിക നാട്ടിൻപുറത്തെ പെൺകുട്ടി എമ്മ വാട്കിൻസിനെ മോഡലായി ഹണ്ട് ഉപയോഗിച്ചു. അവളുടെ വിചിത്രമായ സവിശേഷതകൾ കാരണം പ്രീ-റാഫേലൈറ്റ് ബ്രദർഹുഡ് അവളെ "കോപ്റ്റിക്" എന്ന് വിളിച്ചിരുന്നു. ചിത്രം പൂർത്തിയാക്കാൻ ഹണ്ടിന്റെ മോഡലിനായി വാട്ട്കിൻസ് ലണ്ടനിലേക്ക് പോയി, എന്നാൽ സ്വയം ഒരു മോഡലായി സ്വയം സ്ഥാപിക്കുന്നതിൽ പരാജയപ്പെട്ടതിനെത്തുടർന്ന് വീട്ടിലേക്ക് മടങ്ങി. പുരുഷ രൂപത്തിന്റെ മാതൃക അറിയില്ല, പക്ഷേ ഒരു പ്രൊഫഷണലായിരിക്കാം.
റോയൽ അക്കാദമിയിൽ ഇത് ആദ്യമായി പ്രദർശിപ്പിച്ചപ്പോൾ, കിംഗ് ലിയറിൽ നിന്നുള്ള ഒരു ഉദ്ധരണി ഇതോടൊപ്പം ഉണ്ടായിരുന്നു:
റെംഡെസിവിർ
ബയോഫാർമസ്യൂട്ടിക്കൽ കമ്പനിയായ ഗിലെയാദ് സയൻസസ് വികസിപ്പിച്ചെടുത്ത ബ്രോഡ് സ്പെക്ട്രം ആൻറിവൈറൽ മരുന്നാണ് റെംഡെസിവിർ. 2020 ൽ, COVID -19നുള്ള ഒരു പ്രത്യേക ചികിത്സയ്ക്ക് റിംഡെസിവിർ പരീക്ഷിക്കപ്പെടുന്നു, കൂടാതെ കഠിനമായ രോഗം ബാധിച്ച് ആശുപത്രിയിൽ പ്രവേശിപ്പിക്കപ്പെട്ടവർക്ക് യുഎസിൽ എമർജൻസി യൂസ് ഓതറൈസേഷൻ (EUA) നൽകിയിട്ടുണ്ട്. ഇത്, രോഗി അണുബാധയിൽ നിന്ന് മോചിതമാവാൻ എടുക്കുന്ന സമയം കുറയ്ക്കും. മരുന്ന് സിരയിലേക്ക് കുത്തിവച്ചാണ് ചികിത്സ നൽകുന്നത്.
നേരത്തെ നടത്തിയ പഠനങ്ങളിൽ സാർസ് കൊറോണ വൈറസ്, മെർസ് എന്നിവയുൾപ്പെടെ നിരവധി ആർ‌എൻ‌എ വൈറസുകൾക്കെതിരെ ആൻറിവൈറൽ പ്രവർത്തനം കണ്ടെത്തിയിരുന്നുവെങ്കിലും ഇത്  അംഗീകരിക്കപ്പെട്ടിരുന്നില്ല. എബോള വൈറസ് രോഗത്തിനും മാർബർഗ് വൈറസ് രോഗത്തിനും ചികിത്സിക്കുന്നതിനാണ് റെംഡെസിവിർ ആദ്യം വികസിപ്പിച്ചെടുത്തതെങ്കിലും ഈ വൈറൽ അണുബാധകൾക്ക് ഫലപ്രദമല്ല എന്ന് പിന്നീട് കണ്ടെത്തി.
പാർശ്വ ഫലങ്ങൾ
COVID-19 നുള്ള റിമെഡെസിവർ പഠനത്തിലെ ഏറ്റവും സാധാരണമായ പ്രതികൂല ഫലങ്ങൾ, ശ്വസന പരാജയംവും ആൽബുമിൻ, പൊട്ടാസ്യം എന്നിവയുടെ അളവ് കുറയുന്നതും, ചുവന്ന രക്താണുക്കളുടെ എണ്ണം, കട്ടപിടിക്കാൻ സഹായിക്കുന്ന പ്ലേറ്റ്‌ലെറ്റുകളുടെ എണ്ണം എന്നിവയുടെ കുറവും  മഞ്ഞപ്പിത്തം തുടങ്ങിയവയുമാണ്. റിപ്പോർട്ട് ചെയ്യപ്പെടുന്ന മറ്റ് പാർശ്വഫലങ്ങളിൽ ഗ്യാസ്ട്രോഇന്റസ്റ്റൈനൽ ഡിസ്ട്രസ്, രക്തത്തിലെ ഉയർന്ന ട്രാൻസാമിനേസ് (കരൾ എൻസൈമുകൾ) അളവ്, ഇൻഫ്യൂഷൻ സൈറ്റ് പ്രതികരണങ്ങൾ എന്നിവ ഉൾപ്പെടുന്നു.
റിമെഡെസിവിറിന്റെ മറ്റ് പാർശ്വഫലങ്ങൾ ഇവയാണ്:
കോവിഡ് -19
2020 ഏപ്രിൽ വരെ, COVID-19 നുള്ള ഏറ്റവും പ്രതീക്ഷ നൽകുന്ന ചികിത്സയായി റിംഡെസിവർ വീക്ഷിക്കപ്പെട്ടു, കൂടാതെ അന്താരാഷ്ട്ര സോളിഡാരിറ്റി ട്രയലിലും യൂറോപ്യൻ ഡിസ്കവറി ട്രയലിലും വിലയിരുത്തപ്പെടുന്ന നാല് ചികിത്സകളിൽ ഉൾപ്പെടുത്തിയിട്ടുണ്ട്. കടുത്തതായി COVID-19 ബാധിച്ച് ആശുപത്രിയിൽ പ്രവേശിപ്പിച്ച ചിലരിൽ, റിമെഡെസിവറിന്റെ നേട്ടങ്ങൾ അറിയപ്പെടുന്നതും സാധ്യതയുള്ളതുമായ അപകടസാധ്യതകളെ മറികടക്കുന്നുവെന്ന് വിശ്വസിക്കുന്നത് ന്യായമാണെന്ന് 2020 മെയ് 1 ന് എഫ്ഡിഎ പ്രസ്താവിച്ചു.
2020 ജനുവരിയിൽ, ഗിലിയാഡ് SARS-CoV-2 നെതിരെ റിമെഡെസിവിറിന്റെ ലബോറട്ടറി പരിശോധന ആരംഭിച്ചു. മൃഗങ്ങളിൽ നടത്തിയ പരീകിഷണങ്ങളിൽ, കടുത്ത അക്യൂട്ട് റെസ്പിറേറ്ററി സിൻഡ്രോം (SARS), മിഡിൽ ഈസ്റ്റ് റെസ്പിറേറ്ററി സിൻഡ്രോം (MERS) എന്നിവയ്‌ക്കെതിരെ റെംഡെസിവിർ സജീവമാണെന്ന് തെളിയിച്ചു. COVID-19 ചികിത്സയ്ക്കായി 2020 ജനുവരി 21 ന് വുഹാൻ ഇൻസ്റ്റിറ്റ്യൂട്ട് ഓഫ് വൈറോളജി ഒരു ചൈനീസ് "ഉപയോഗ പേറ്റന്റിനായി" അപേക്ഷിച്ചു.
2020 ഫെബ്രുവരി-മാർച്ച് മാസങ്ങളിൽ ചൈനയിൽ നടന്ന ഒരു പരിശോധനയിൽ, COVID-19 അല്ലെങ്കിൽ മരണങ്ങളിൽ നിന്നുള്ള മെച്ചപ്പെടുത്തലിനുള്ള സമയം കുറയ്ക്കുന്നതിന് റിമെഡെസിവിർ ഫലപ്രദമായിരുന്നില്ല എന്ന് കണ്ടതിനാൽ, ഇത് അവസാനിപ്പിക്കാൻ അന്വേഷകരോട് ആവശ്യപ്പെട്ടു.
2020 മാർച്ചിൽ, COVID ‑ 19 അണുബാധയുള്ള റിസസ് മക്കാക് കുരങ്ങുകളിൽ നടത്തിയ റിമെഡെസിവിറിന്റെ ഒരു ചെറിയ പരീക്ഷണം, ഇത് രോഗത്തിന്റെ പുരോഗതിയെ തടയുന്നുവെന്ന് കണ്ടെത്തി. 2020 മാർച്ച് 18 ന് ലോകാരോഗ്യ സംഘടന (ഡബ്ല്യുഎച്ച്ഒ) ഒരു പരീക്ഷണം ആരംഭിക്കുമെന്ന് പ്രഖ്യാപിച്ചു, അതിൽ ഒരു സംഘം റിമെഡെസിവിർ ഉപയോഗിച്ച് ചികിത്സിക്കുമെന്ന് അറിയിച്ചു. മറ്റ് ക്ലിനിക്കൽ പരീക്ഷണങ്ങൾ ആസൂത്രണം ചെയ്യുന്നു.
2020 മെയ് 1 ന് യുഎസ് ഫുഡ് ആൻഡ് ഡ്രഗ് അഡ്മിനിസ്ട്രേഷൻ ഗിലെയാഡിന് എമർജൻസി യൂസ് അംഗീകാരം അനുവദിച്ചു. ഗുരുതരമായ കോവിഡ് - 19 ഉപയോഗിച്ച് ആശുപത്രിയിൽ പ്രവേശിപ്പിക്കപ്പെട്ട മുതിർന്നവരെയും കുട്ടികളെയും ചികിത്സിക്കാൻ, റിമെഡെസിവറിന്റെ അംഗീകാരം നൽകി.
പദാവലി
റെംഡെസിവിർ എന്നത് അന്തർ‌ദ്ദേശീയ ലാഭരഹിത നാമമാണ് ഡെവലപ്മെൻറ് കോഡിന്റെ പേര് GS-5734
പുറം കണ്ണികൾ
വർഗ്ഗം:ആന്റിവൈറലുകൾ
എൻ.എൽ. ബാലകൃഷ്ണൻ
മലയാള സിനിമകളിലെ നിശ്ചല ഛായാഗ്രാഹകനും ചലച്ചിത്ര അഭിനേതാവുമായിരുന്നു നാരായണൻ ലക്ഷ്മി ബാലകൃഷ്ണൻ എന്ന '''എൻ.എൽ. ബാലകൃഷ്ണൻ''' (ജ: 1942 ഏപ്രിൽ 17 ; മ: 2014 ഡിസംബർ 25). ദീർഘകാലം ഫിലിംമാഗസിനിൽ ഫോട്ടോഗ്രാഫറായിരുന്നു. കേരള ലളിതകലാ അക്കാദമിയുടെ ശ്രേഷ്ഠ കലാകാരന്മാർക്കുള്ള പുരസ്കാരം ലഭിച്ചിട്ടുണ്ട്.
ജീവിതരേഖ
1942ൽ തിരുവനന്തപുരം ജില്ലയിലെ പൗഡിക്കോണത്താണ്‌ എൻ.എൽ. ബാലകൃഷ്ണൻ ജനിച്ചത്‌. നാരായണൻ-ലക്ഷ്മി ദമ്പതികളുടെ ഏകമകനായിരുന്നു ബാലകൃഷ്ണൻ. 1965ൽ ദി മഹാരാജാസ്‌ സ്‌ക്കൂൾ ഓഫ്‌ ആർട്‌സിൽ (ഇന്നത്തെ കോളേജ്‌ ഓഫ്‌ ഫൈൻ ആർട്‌സ്‌) ഡ്രോയിംഗ്‌ & പെയിന്റിംഗ്‌ ഡിപ്ലോമ കരസ്ഥമാക്കി. തിരുവനന്തപുരത്തുള്ള മെട്രോ സ്റ്റുഡിയോ, ശിവൻസ്‌ സ്റ്റുഡിയോ, രൂപലേഖാ സ്റ്റുഡിയോ, കലാലയാ സ്റ്റുഡിയോ എന്നിവിടങ്ങളിൽ നിന്നും ഫോട്ടോഗ്രാഫി പഠിച്ചു. ബോയിസ്‌ ഔൺ ഓഫ്‌ കേരള എന്ന അനാഥാലയത്തിൽ റവ. ഫാദർ ബ്രാഹാൻസയുടെ കീഴിൽ കുട്ടികൾക്ക്‌ ഫോട്ടോഗ്രാഫിയും, പെയിന്റിംഗും പരിശീലിപ്പിച്ചു. 1968 മുതൽ 1979 വരെ 11 വർഷക്കാലം കേരള കൗമുദി ദിനപത്രത്തിന്റെ തിരുവനന്തപുരം ഓഫീസിൽ സ്റ്റാഫ്‌ ഫോട്ടോഗ്രാഫറായും ജോലി ചെയ്‌തു. ജി. അരവിന്ദൻ, അടൂർ ഗോപാലകൃഷ്‌ണൻ ഉൾപ്പെടെ മലയാള സിനിമയിലെ പ്രമുഖ സംവിധായകരുടെ ചിത്രങ്ങളിൽ നിശ്ചലഛായാഗ്രാഹകനായി ജോലി ചെയ്‌തു. 1986ൽ ശില്‌പി രാജീവ്‌ അഞ്ചൽ സംവിധാനം ചെയ്‌ത അമ്മാനം കിളി എന്ന കുട്ടികളുടെ സിനിമയിലാണ് ആദ്യം അഭിനയിച്ചത്. 162 ഓളം സിനിമകളിൽ അഭിനയിച്ചിട്ടുണ്ട്‌. അവസാനകാലത്ത് പ്രമേഹം, രക്താതിമർദ്ദം, ഹൃദ്രോഗം തുടങ്ങി വിവിധ രോഗങ്ങൾ കൊണ്ട് പൊറുതിമുട്ടിയ ഇദ്ദേഹത്തിന് 2014 നവംബറിൽ അർബുദം സ്ഥിരീകരിച്ചു. തുടർന്ന് തിരുവനന്തപുരം മെഡിക്കൽ കോളേജ് ആശുപത്രിയിലായ ഇദ്ദേഹം 2014 ഡിസംബർ 25ന് രാത്രി 11 മണിയോടെ 72ആം വയസ്സിൽ അന്തരിച്ചു. മൃതദേഹം പൗഡിക്കോണത്തെ വീട്ടുവളപ്പിൽ സംസ്കരിച്ചു. നളിനിയാണ് ഭാര്യ. രാജൻ ഏക മകനാണ്.
അവലംബം
വർഗ്ഗം:മലയാള ടെലിവിഷൻ നടന്മാർ വർഗ്ഗം:മലയാളചലച്ചിത്രനടന്മാർ വർഗ്ഗം:കേരളത്തിലെ നിശ്ചലചിത്ര ഛായാഗ്രാഹകർ വർഗ്ഗം:കേരള ലളിതകലാ അക്കാദമിയുടെ ശ്രേഷ്‌ഠ കലാകാരന്മാർക്കുള്ള പുരസ്കാരം ലഭിച്ചവർ വർഗ്ഗം:1942-ൽ ജനിച്ചവർ വർഗ്ഗം:2014-ൽ മരിച്ചവർ വർഗ്ഗം:ഏപ്രിൽ 17-ന് ജനിച്ചവർ വർഗ്ഗം:ഡിസംബർ 25-ന് മരിച്ചവർ
ടിവി ആസ്ടെക്ക
ഗ്രുപ്പോ സലീനാസ്-ന്റെ ഉടമസ്ഥതയിലുള്ള ഒരു മെക്സിക്കൻ മീഡിയ കൂട്ടായ്മയാണ് ടിവി ആസ്ടെക്ക (TV Azteca). 1993-ലാണ് ഇത് സ്ഥാപിതമായത്. ടെലിവിസയ്ക്ക് ശേഷം മെക്സിക്കോയിലെ രണ്ടാമത്തെ വലിയ മീഡിയ കമ്പനിയാണിത്.
വർഗ്ഗം:ദൃശ്യമാദ്ധ്യമങ്ങൾ വർഗ്ഗം:മെക്സിക്കോ
ബാങ്ക് ഓഫ് കൊറിയ
ബാങ്ക് ഓഫ് കൊറിയ ( BOK ;   ) എന്നത് റിപ്പബ്ലിക് ഓഫ് കൊറിയയുടെ സെൻ‌ട്രൽ ബാങ്കാണ്, കൂടാതെ ദക്ഷിണ കൊറിയ വോൺ‌ എന്ന ഔദ്യോദിക കറൻസി നൽ‌കുന്നതും ഈ ബാങ്കാണ്. 1950 ജൂൺ 12 ന് ദക്ഷിണ കൊറിയയിലെ സിയോളിലാണ് ഇത് സ്ഥാപിതമായത്.
ബാങ്കിന്റെ പ്രാഥമിക ലക്ഷ്യം വില സ്ഥിരതയാണ്. അതിനായി ബാങ്ക് പണപ്പെരുപ്പമാണ് ലക്ഷ്യമിടുന്നത്. ഉപഭോക്തൃ വിലക്കയറ്റം 2.0% ആയി നിർത്താനാണ് 2016–18 വർഷത്തെ ബാങ്കിന്റെ ലക്ഷ്യം.
ബാങ്ക് ഓഫ് കൊറിയയുടെ ഗവർണർമാർ
വർഗ്ഗം:കൊറിയ വർഗ്ഗം:ബാങ്കുകൾ
ഓപ്പൺ വെനീസ് ഓഫ് ലാറ്റിൻ അമേരിക്ക
ഉറുഗ്വൻ എഴുത്തുകാരനും പത്രപ്രവർത്തകനുമായ എഡ്വേർഡ് ഗലിയാനോ രചിച്ച് 1971 ൽ പ്രസാധനം ചെയ്ത ഗ്രന്ഥമാണ് ഓപ്പൺ വെനീസ് ഓഫ് ലാറ്റിൻ അമേരിക്ക.ഉപന്യാസങ്ങളുടെ സമാഹാരമായി ആണ് ഇത് രചിയ്കപ്പെട്ടിരിയ്ക്കുന്നത്.
ഈ പുസ്തകത്തിൽ എഡ്വാർഡോ, ലാറ്റിൻ അമേരിക്കയുടെ പൂർവ്വകാല ചരിത്രത്തെ അനാവരണം ചെയ്യുന്നതോടൊപ്പം യൂറോപ്പിന്റേയും, അമേരിക്കയുടേയും സാമ്പത്തിക താത്പര്യങ്ങൾ ലാറ്റിൻഅമേരിക്കയെ എങ്ങനെ സ്വാധീനിച്ചു എന്നും വിശകലനം ചെയ്യുന്നു."
1997 പുറത്തിറങ്ങിയ പതിപ്പിൽ ചിലിയൻ ഭരണാധികാരിയായിരുന്ന സാൽവദോർ അലൻഡെയുടെ പുത്രി ഇസബേൽ അലൻഡെയാണ് അവതാരിക എഴുതിയിരിയ്ക്കുന്നത്. 2009ൽ ഒരു ഉച്ചകോടിയിൽ വച്ച് ഊഗോ ചാവേസ് ഇതിന്റെ സ്പാനിഷ് പ്രതി ബരാക്ക് ഒബാമയ്ക്കു നൽകുകയുണ്ടായി.
പുറംകണ്ണികൾ
വർഗ്ഗം:സ്പാനിഷ് ഗ്രന്ഥങ്ങൾ
അർജുൻ മുണ്ഡ
അർജുൻ മുണ്ഡ (ജനനം:5 ജനുവരി 1968) ഒരു ഇന്ത്യൻ രാഷ്ട്രീയനേതാവാണ്. മുൻ എം.പി, മുൻ ഝാർഖണ്ഡ്‌ മുഖ്യമന്ത്രി എന്നീ നിലകളിലും പ്രശസ്തൻ. 2011 ഫെബ്രുവരി 26-ന് പതിനഞ്ചാം ലോക്‌സഭയിൽ നിന്ന് രാജി വെച്ചു. 2013 ജനുവരി 8-ന് ഝാർഖണ്ഡ് മുഖ്യമന്ത്രിസ്ഥാനത്ത് നിന്നും രാജിവെച്ചു.
അവലംബം
വർഗ്ഗം:ഝാർഖണ്ഡ്‌ മുഖ്യമന്ത്രിമാർ വർഗ്ഗം:1968-ൽ ജനിച്ചവർ വർഗ്ഗം:ജനുവരി 5-ന് ജനിച്ചവർ
ടെലിമുണ്ടോ
എൻബിസി യൂണിവേഴ്സലിന്റെ ഉടമസ്ഥതയിലുള്ള ഒരു അമേരിക്കൻ സ്പാനിഷ് ഭാഷാ ടെലിവിഷൻ ശൃംഖലയാണ് ടെലിമുണ്ടോ (Telemundo). 1984 ലാണ് ഇത് സ്ഥാപിതമായത്.
വർഗ്ഗം:ദൃശ്യമാദ്ധ്യമങ്ങൾ വർഗ്ഗം:അമേരിക്കൻ ഐക്യനാടുകൾ
അരിസ്റ്റോട്ടിൽ ഒനാസിസ്
പ്രമുഖ ഗ്രീക്ക് കപ്പൽവ്യവസായി ആയിരുന്നു അരിസ്റ്റോട്ടിൽ ഒനാസിസ്.(20 ജനു: 1906 – 15 മാർച്ച് 1975).ഒന്നാം ലോക മഹായുദ്ധത്തിനു ശേഷം അർജന്റീനയിലേയ്ക്കു താമസം മാറ്റിയ ഒനാസിസ് ഒരു ബ്രിട്ടീഷ് കമ്പനിയിൽ ജീവനക്കാരനായി ചേരുകയുണ്ടായി.
ബിസിനസ്സ് രംഗത്ത്
എണ്ണക്കപ്പലുകളിൽ നിന്നുള്ള വരുമാനം കൂടാതെ ഒനാസിസ് വ്യോനഗതാഗതരംഗത്തും ശ്രദ്ധപതിപ്പിച്ചിരുന്നു. 1957 ൽ സ്ഥാപിതമായ ഒളിമ്പിൿ എയർവെയ്സ് ഒനാസിസ്സിന്റെ സംരംഭമായിരുന്നു.
അവലംബം
വർഗ്ഗം:വ്യവസായികൾ വർഗ്ഗം:1906-ൽ ജനിച്ചവർ വർഗ്ഗം:1975-ൽ മരിച്ചവർ
കഡ്ഡോ അമേരിക്കൻ ഇന്ത്യക്കാർ
കഡ്ഡോ (ഉച്ചാരണം : "CAD-oh") എന്നറിയപ്പെടുന്നത് അമേരിക്കൻ ഐക്യനാടുകളുടെ തെക്കു കിഴക്കൻ പ്രദേശങ്ങളിൽ അധിവസിക്കുന്ന തദ്ദേശീയ അമേരിക്കൻ ഇന്ത്യൻ വർഗ്ഗക്കാരാണ്. ചരിത്രപരമായി അവരുടെ പൂർവ്വികർ ഇന്നത്തെ കിഴക്കൻ ടെക്സാസ്, ലൂയിസിയാന എന്നിവയുടെ ഭൂരിഭാഗം പ്രദേശങ്ങളിലും അർക്കാൻസാസ്, ഒക്ലാഹോമ എന്നീ പ്രദേശങ്ങളുടെ ഏതാനും ഭാഗങ്ങളിലുമാണ് അധിവസിച്ചിരുന്നത്. പത്തൊമ്പതാം നൂറ്റാണ്ടിൽ കഡ്ഡോ ജനങ്ങൾ ടെക്സാസിലെ ഒരു റിസർവ്വേഷനിലേയ്ക്കു ഒഴിഞ്ഞു പോകുവാൻ നിർബന്ധിതരാകുകയും പിന്നീട് 1859 ൽ ഒരു ഇന്ത്യൻ ടെറിറ്ററിയിലേയക്കു പുനരധിവസിക്കപ്പെടുകയും ചെയ്തു.
കൊടുപ്പുന്ന
ആലപ്പുഴ ജില്ലയിലെ കുട്ടനാട് താലൂക്കിൽ ചമ്പക്കുളം ബ്ലോക്കിൽ  എടത്വ ഗ്രാമപഞ്ചായത്ത് പരിധിയിൽ ഉൾപ്പെടുന്ന  ഒരു പ്രദേശമാണു കൊടുപ്പുന്ന. ആലപ്പുഴ - ചങ്ങനാശേരി സംസ്ഥാനപാതയിലെ വേഴപ്രയിൽ നിന്ന് 2 കി.മി.ദൂരെയാണ് ഈ പ്രദേശം സ്ഥിതി ചെയ്യുന്നത്. .ആലപ്പുഴ, കോട്ടയം, ചങ്ങനാശേരി, ഹരിപ്പാട് നഗരങ്ങളിലേക്ക് ഇതുവഴി കെ.എസ്.ആർ.ടി.സി ബസ് സർവ്വീസുകൾ ഉണ്ട്.
കഡ്ഡോ അമേരിക്കൻ ഇന്ത്യക്കാർ
ഇന്ന് ഒക്ലാഹോമയിലെ കഡ്ഡോ രാഷ്ട്രം, ഒക്ലാഹോമായിലെ “ബിൻഗർ” (Binger) തലസ്ഥാനമായി, ഫെഡറലായി അംഗീകരിക്കപ്പെട്ട ഒരു അമേരിന്ത്യൻ വർഗ്ഗമാണ്. ഏറ്റവും കുറഞ്ഞത് കഡ്ഡോ ഗോത്ര പിന്തുടർച്ചയുടെ 1/16 എങ്കിലും രേഖാമൂലമുള്ള തെളിവുകൾ സമർപ്പിക്കുന്ന ഇന്ത്യൻ ഗോത്രവിഭാഗത്തിൽപ്പെട്ടവർക്ക് ഔദ്ദ്യോഗികമായി കഡ്ഡോ രാഷ്ട്രത്തിലെ ജനതയാകുവാൻ സാധിക്കുന്നു. ഇപ്പോൾ അനേകം കഡ്ഡോ ഭാക്ഷകൾ ഏകോപിപ്പിച്ച് ഒറ്റ ഭാക്ഷയാക്കി മാറ്റിയിരിക്കുന്നു.
യൂറോപ്യൻ സമ്പർക്കം
1540 ൽ ഇന്നത്തെ അമേരിക്കൻ ഐക്യനാടുകളുടെ തെക്കു കിഴക്കൻ പ്രദേശങ്ങളിൽ സ്പാനീഷ് പര്യവേക്ഷകനായ ഹെർനാൻഡോ ഡെ-സോട്ടോ പര്യവേക്ഷണ യാത്ര നടത്തുകയും ഇന്നത്തെ കഡ്ഡോ വില്ലേജുകളിലുൾപ്പെട്ട നഗ്വാറ്റെക്സ്, നിഷോണ്, ഹകാനാക്, നൊൻഡകാവോ പ്രദേശങ്ങളിലെ തദ്ദേശീയ അമേരിക്കൻ ഇന്ത്യൻ വിഭാഗങ്ങളുമായി സമ്പർക്കത്തിലാകുകയും ചെയ്തു. 1520 ൽ ഈ പ്രദേശത്തെ വിവിധ ഗോത്ര വിഭാഗക്കാരുടെ എണ്ണം ഏകദേശം 250,000 ആയി കണക്കാക്കപ്പെട്ടു. പിന്നീടുള്ള 250 വർഷം കഴിഞ്ഞപ്പോൾ കഡ്ഡോയൻ ഭാക്ഷ സംസാരിക്കുന്ന ഇവരുടെ എണ്ണം നാടകീയമായി താഴ്ന്നു. സ്പെയിൻ, ഫ്രാൻസ് എന്നിവിടങ്ങളിൽ നിന്നുള്ള കുടിയേറ്റക്കാരോടൊപ്പം എത്തിയ യൂറോപ്യൻ സാംക്രമിക രോഗങ്ങളാണ് ഇവരുടെ എണ്ണം പെട്ടെന്നു കുറയുവാൻ കാരണം. സാംക്രമിക രോഗങ്ങളുടെ അണുക്കളടങ്ങിയ പുതപ്പുകളും മറ്റും യൂറോപ്യൻ കുടിയേറ്റക്കാർ ഇവരുടെയിടയിൽ വിതരണം ചെയ്തിരുന്നു. തദ്ദേശവാസികൾക്ക് അപരിചിതമായ പുതിയ രോഗങ്ങളോട് പ്രതിരോധ ശേഷിയില്ലാത്ത ഗോത്രജനത കൂടുതലും ചത്തൊടുങ്ങി. ബാക്കിയുണ്ടായിരുന്നവർ യൂറോപ്പ്യൻ കയ്യേറ്റക്കാരുടെ ആക്രമണത്തിനും ഇരയായിരുന്നു. യൂറോപ്യൻ കുടിയേറ്റക്കാരും അവരോടൊപ്പം എത്തിയ ആഫ്രിക്കൻ വംശജരും വൻകരയിലെത്തിയതിനു ശേഷമുള്ള കാലഘട്ടത്തിൽ കഡ്ഡോ വർഗ്ഗക്കാർ നാറ്റ്ചിറ്റോച്ചെസ് (Natchitoches), ഹസിനായി (Hasinai), കഡോഹഡാച്ചോ (Kadohadacho) മൂന്നു കോൺഫെഡറസികൾ രൂപവൽക്കരിച്ചിരുന്നു. എന്നാൽ ഇവയെല്ലാംതന്നെ ഒരു പൊതു ഭാക്ഷവഴി ബന്ധിക്കപ്പെട്ടിരുന്നു.
പുരാതന കാലഘട്ടം
കഡ്ഡോ ജനങ്ങൾ, 200 BCE യ്ക്കും 800 CE യ്ക്കും ഇടയിലുള്ള കാലഘട്ടത്തിൽ ഇന്നത്തെ അർക്കാൻസാസ്, ലൂയിസിയാന, ഒക്ലാഹോമ, ടെക്സാസ് എന്നീ പ്രദേശങ്ങളുടെ ഭാഗങ്ങളിൽ ജീവിച്ചിരുന്ന ഫോർച്ചെ മലിനെ (Fourche Maline), മോസി ഗ്രോവ് സംസ്കാരങ്ങളുൾക്കൊണ്ടിരുന്ന വുഡ്‍ലാൻറ് കാലഘട്ടത്തിലെ ജനങ്ങളുടെ പിന്തുടർച്ചയാണെന്നു കരുതപ്പെടുന്നു. വിചിത, പോവ്നീ ഇന്ത്യൻ വർഗ്ഗക്കാർ കഡ്ഡോ ജനങ്ങളുമായി ബന്ധമുള്ളവരാണ്. ഈ രണ്ട് അമേരിക്കൻ ഇന്ത്യൻ വിഭാഗങ്ങളും കഡ്ഡോയൻ (Caddoan) ഭാക്ഷയാണ് സംസാരിക്കുന്നത്. ഏകദേശം 800 CE യിൽ ഈ സമൂഹം കഡ്ഡോയൻ മിസിസിപ്പിയൻ സംസ്കാരവുമായി ലയിച്ചു ചേർന്നു.
കഡ്ഡോ വരമൊഴിയനുസരിച്ച് ഇന്നത്തെ ലൂയിസിയാനയിലെ തെക്കുള്ള റെഡ് നദിയുടെയും മിസിസിപ്പി നദിയുടെയും സംഗമസ്ഥാനത്തുള്ള “ചഹ്ക്കാനിന (Chahkanina “the place of crying”) എന്നു പേരായ ഭൂഗർഭത്തിൽ നിന്നുള്ള ഒരു ഗുഹയിൽനിന്നാണ് കഡ്ഡോ വർഗ്ഗക്കാർ ഉയർന്നു വന്നതെന്നാണ്. ആ സമയം അവരുടെ “മൂൺ” എന്ന നേതാവ് ജനങ്ങളോടു തിരിഞ്ഞ നോക്കരുതെന്ന് ഉത്തരവിട്ടു. ഈ ജനങ്ങളുടെ മതപരമായ ആചാരങ്ങൾക്ക് ഇന്നും ചെണ്ട, കുഴൽ, അഗ്നിഎന്നിവയേന്തിയ ഒരു പ്രായമേറിയ കഡ്ഡോ അനിവാര്യമാണ്. ഇദ്ദേഹത്തിൻ സഹധർമ്മിണി ചോളം, മത്തങ്ങക്കുരു എന്നിവയേന്തി അരികിലുണ്ടായിരിക്കും. കഡ്ഡോ ജനങ്ങൾ ആദ്യകാലത്ത് ,ബഹാറ്റെനൊ (Bah'hatteno) എന്നു വിളിച്ചിരുന്ന റെഡ് നദിയ്ക്കു സമാന്തരമായി പടിഞ്ഞാറൻ പ്രദേശങ്ങളിലേയ്ക്കു വ്യാപനം ചെയ്തു. അക്കാലത്ത് സക്കാഡോ (Zacado) എന്ന കഡ്ഡോ വനിത, ഗോത്രത്തോട് ഈ പ്രദേശത്ത് വേട്ടയാടുവാനും മത്സ്യബന്ധനത്തിനും വീടു നിർമ്മാണത്തിനും, ലഭ്യമായി വസ്തുക്കളുപയോഗിച്ച് വസ്ത്രങ്ങളുണ്ടാക്കുവാനും ആഹ്വാനം ചെയ്തു. കഡ്ഡോ മതത്തിന്റെ കേന്ദ്രബിന്ദു “കാഥിഹായുഹ്” (Kadhi háyuh) ആണ്. ഇതിനർത്ഥം “ഉന്നതങ്ങളിലെ അധിപൻ” അഥവാ “ആകാശങ്ങളുടെ അധിപൻ” എന്നൊക്കെയാണ്. ആദ്യകാലങ്ങളിൽ കഡ്ഡോ ജനതയെ നയിച്ചിരുന്നത് പുരോഹിതന്മാരായിരുന്നു. പുരോഹിതന്മാരിലെ പ്രധാനിയായ ക്സിനേസിയ്ക്ക് (xinesi) കഡ്ഡോ ദേവാലയങ്ങൾക്കു സമീപം അധിവസിച്ചിരുന്ന ആത്മാക്കളുമായി സംവദിക്കുവാൻ സാധിച്ചിരുന്നവത്രേ. ചോളത്തിന്റെ വിളവെടുപ്പിനോടനുബന്ധിച്ച് ചാക്രികമായ ഏതാനും അനുഷ്ടാനങ്ങൾ നടത്തപ്പെട്ടിരുന്നു. ആചാരാനുഷ്ടാനങ്ങൾക്ക് പുകയില ഒഴിച്ചുകൂടാൻ പറ്റാത്തതായിരുന്നു. പുരാതന കാലത്തുള്ള പുരോഹിതന്മാർ വിശുദ്ധ കർമ്മങ്ങൾക്കു മുന്നോടിയായി സ്വയം ശുദ്ധീകരിക്കുവാൻ കാട്ട് ഒലിവ് ഇലകൾകൊണ്ടുണ്ടാക്കിയ ഒരു പാനീയം ഉപയോഗിച്ചിരുന്നു.
കഡ്ഡോ ഭൂമി
യൂറോപ്യൻ കുടിയേറ്റക്കാരുടെ സമ്പർക്കം ഉണ്ടാകുന്നതിന് നൂറ്റാണ്ടുകൾക്കു മുമ്പു തന്നെ കഡ്ഡോ വർഗ്ഗക്കാരുടെ അധീനതയിലുള്ള ഏതാനും പ്രദേശങ്ങൾ, “ഡെഖിഹ സിയോൺ” ഭാക്ഷ (Deghiha Siouan) സംസാരിക്കുന്ന മറ്റ് അമേരിക്കൻ ഇന്ത്യൻ വർഗ്ഗക്കാരായ ഒസേജ് (Osage), പോൻക (Ponca), ഒമാഹ (Omaha), കാവ് (Kaw) എന്നിവർ ആക്രമിച്ചു കീഴടക്കിയിരുന്നു. ഇവർ 1200 CE യിൽ ഒഹായോ നദീ പ്രദേശത്തു പാർക്കുന്ന (ഇന്നത്തെ കെൻറുക്കി പ്രദേശം) ഇറോക്യൂസ് ഇന്ത്യൻസുമായുള്ള വർഷങ്ങളായുള്ള പോരാട്ടത്തിൻറെ ഫലമായി പടിഞ്ഞാറൻ ദേശങ്ങളിലേയ്ക്കു പ്രയാണം നടത്തിയവരാണ്. ഈ പ്രദേശത്തെ വേട്ടയാടാനുള്ള പ്രദേശങ്ങൾ ഇറോക്യൂസ് വർഗ്ഗക്കാരുടെ അധീനതയിലായിത്തീർന്നു. ഒസേജ് വർഗ്ഗക്കാർ കഡ്ഡോ വർഗ്ഗക്കാരുമായി യുദ്ധത്തിലേർപ്പെടുകയും അവരുടെ ചില പഴയ അധിവാസമേഖലകളിൽ നിന്ന് അവരെ പുറന്തള്ളുകയും ഇന്നത്തെ മസൌറി, അർക്കാൻസാസ്, പടിഞ്ഞാറൻ കൻസാസ് എന്നീ മേഖലകളിൽ മേൽക്കോയ്മ സ്ഥാപിക്കുകയും ചെയ്തു. ഇവർ പതിനെട്ടാം നൂറ്റാണ്ടിന്റെ മദ്ധ്യ ശതകങ്ങളിൽ യൂറോപ്യന്മാർ ഇവിടെ കുടിയേറ്റം  നടത്തുന്നതിനു മുമ്പുതന്നെ തങ്ങളുടെ ആധിപത്യത്തിലായ മിസിസിപ്പിക്ക് പടിഞ്ഞാറുള്ള പുതിയ പ്രദേശങ്ങളിൽ വ്യാപിക്കുകയും സ്ഥിരവാസമുറപ്പിക്കുകയും ചെയ്തിരുന്നു.
ഭൂരിപക്ഷം കഡ്ഡോ അമേരികൻ ഇന്ത്യക്കാരും ചരിത്രപരമായി കിഴക്കൻ ടെക്സാസ്, തെക്കൻ അർക്കാൻസാസ്, പടിഞ്ഞാറൻ ലൂയിസിയാന,തെക്കുകിഴക്കൻ ഒക്ലാഹോമ എന്നിവിടങ്ങളിലെ 54,400 സ്ക്വയർ മൈൽ (141,000 km2) പ്രദേശങ്ങളിലായി പരന്നു കിടക്കുന്ന കോണിഫറസ് വനങ്ങളിലാണ് അധിവസിച്ചിരുന്നത്. ഈ വനപ്രദേശങ്ങൾ ഒസാർക്ക് (Ozark) പർവ്വതനിരകളുടെ താഴ്വാരത്തുവരെ വ്യാപിച്ചു കിടന്നരുന്നു. കഡ്ഡോ ജനങ്ങൾ പ്രാഥമികമായി കഡ്ഡോ നദിയ്ക്കു സമീപത്താണ് വസിച്ചിരുന്നത്.
യൂറോപ്യൻ കുടിയേറ്റക്കാരുമായി ആദ്യകാലസമ്പർക്കമുണ്ടാകുന്ന കാലത്ത് കഡ്ഡോ ജനങ്ങൾ നാറ്റ്ചിറ്റോച്ചെസ് (Natchitoches), ഹസിനായി (Hasinai), കഡോഹഡാച്ചോ (Kadohadacho) മൂന്നു കോൺഫെഡറസികളായി തിരിഞ്ഞിരുന്നു. മറ്റു സഹഗോത്രങ്ങളുമായി പരസ്പര സഹകരണത്തിലായിരുന്നു ഇവർ. നാറ്റ്ചിറ്റോച്ചെസ് കോൺഫെഡറസിയിലുള്ളവർ ഇന്നത്തെ വടക്കൻ ലൂയിസിയാനയിലും ഹസിനായി കോൺഫെഡറസിയിലുള്ളവർ കിഴക്കൻ ടെക്സാസിലും കഡോഹഡാച്ചോ കോൺഫെഡറസിയിലുള്ളവർ ടെക്സാസിൻറെ അതിർത്തി പ്രദേശങ്ങൾ ഒക്ലാഹോമ, അർക്കാൻസാസ് എന്നിവിടങ്ങളിലുമാണ് നിവസിച്ചിരുന്നത്.
സാമൂഹ്യജീവിതം
ഈ വിഭാഗക്കാർ പ്രാഥമികമായി കാർഷികവൃത്തിയായിരുന്നു നയിച്ചിരുന്നത്. കഡ്ഡോ ജനങ്ങൾ കൃഷി ചെയ്തുണ്ടാക്കിയിരുന്ന ചോളമായിരുന്നു പ്രധാനമായി ആഹരിച്ചിരുന്നത്. അതോടൊപ്പം സൂര്യകാന്തി, മത്തങ്ങ, കുമ്പളഞ്ഞ വർഗ്ഗങ്ങൾ, തണ്ണിമത്തൻ എന്നിവയും കൃഷിചെയ്യുകയും ആഹാരമാക്കുകയും ചെയ്തിരുന്നു. അതുപോലെ വാൻകോഴികൾ (ടർക്കി), കരടി, മാൻ, ചെറിയ സസ്തനികൾ എന്നിവയെ അവർ വേട്ടയാടി ഭക്ഷിച്ചിരുന്നു. സമതലത്തിൻ കോണിൽ ജീവച്ചിരുന്നവർ കാട്ടുപോത്തുകളെ വേട്ടയാടിയിരുന്നു. ഇവർ വേട്ടയാടുവാൻ അമ്പും വില്ലുമാണ് പ്രധാനമായി ഉപയോഗിച്ചിരുന്നത്.ഉപ്പുരസമുള്ള ചതുപ്പുകൾക്കു സമീപം വസിച്ചിരുന്നവർ വലിയ പരന്ന പാത്രങ്ങളിൽ ഉപ്പുവെള്ളം തിളപ്പിച്ചു വറ്റിച്ച് ഉപ്പുണ്ടാക്കിയിരുന്നു. ഭക്ഷണത്തോടൊപ്പം ഉപ്പുപയൊഗിക്കുകുയും വിപണനവസ്ത്ക്കളായ കരടിയെണ്ണ, മൃഗത്തോൽ എന്നിയോടൊപ്പം മറ്റ് ഇന്ത്യൻ വർഗ്ഗക്കാർക്കും യൂറോപ്യൻ കുടിയേറ്റക്കാർക്കിടയിലും ഉപ്പും വിപണനം ചെയ്തിരുന്നു. യൂറോപ്യൻ കച്ചവടക്കാരിൽ നിന്ന് ലോഹ, സെറാമിക് ഉത്പന്നങ്ങൾ ലഭ്യമാകുന്നതുവരെ ഇവർ സൂക്ഷ്മമായി അലങ്കരിച്ച മൺപാത്രങ്ങളായിരുന്നു ഉപയോഗിച്ചിരുന്നത്.
മറ്റ് അമേരിക്കൻ ഇന്ത്യൻ വർഗ്ഗങ്ങളെപ്പോലെ കഡ്ഡോ വംശജർ റ്റീപ്പികളിൽ അല്ല താമസിക്കുന്നത്. രണ്ടു വ്യത്യസ്ത തരത്തിലുള്ള കഡ്ഢോ ഭവനങ്ങളുണ്ട്. ലൂയിസിയാനയിലെ ഈസ്റ്റേൺ കഡ്ഡോ വംശജർ തേനീച്ചക്കൂടുകൾക്കു സമാനമായ ആകൃതിയിലുള്ള പുല്ലുകൊണ്ടുണ്ടാക്കിയ കുടിലുകളിലാണ് വസിച്ചിരുന്നത്. കുംഭാകൃതിയിലുള്ള ഈ കുടിലുകൾ ഉയരമുള്ളതും ഏകദേശം 30 ആളുകൾക്കുവരെ കഴിയുവാൻ പര്യാപ്തമായതുമായിരുന്നു. ടെക്സാസിലും ഒക്ലാഹോമയിലുമുള്ള പടിഞ്ഞാറൻ കഡ്ഢോകൾ പുല്ലുമേഞ്ഞ മൺകുടിലുകളിലുമാണ് കഴിഞ്ഞിരുന്നത്. ഒരു ക്ഷേത്രവും കളിസ്ഥലവും അടങ്ങിയതായിരുന്നു ഒരോ കഡ്ഡോ ഇന്ത്യൻ വില്ലേജുകളും. ഓരോ വില്ലേജുകളും തടികൾ കൊണ്ടുള്ള മതിലുകളാൽ സംരക്ഷിക്കപ്പെട്ടിരുന്നു. ഇന്നത്തെക്കാലത്ത് കൂടുതൽ കഡ്ഢോ ഇന്ത്യൻസും ആധുനിക ഭവനങ്ങളിലും അപ്പാർട്ട്മെൻറുകളിലും ജീവിക്കുന്നു.
യൂറോപ്യൻ സമ്പർക്കാനന്തരമുള്ള ചരിത്രം
ഫ്രഞ്ച് വ്യാപാരികൾ കഡ്ഡോ വില്ലേജുകൾക്കു സമീപം കോട്ടകളും വാണിജ്യനിലയങ്ങളും നിർമ്മിച്ചിരുന്നു. ഈ നിർമ്മിതികൾ കൂടുതൽ ഫ്രഞ്ചു കുടിയേറ്റക്കാരെയും യൂറോപ്യൻ രാജ്യങ്ങളിൽ നിന്നുള്ള മറ്റു കുടിയേറ്റക്കാരെയും ഈ മേഖലയിലേയ്ക്കു ആകർഷിച്ചു. അക്കാലത്തു നിർമ്മിക്കപ്പെട്ട കുടിയേറ്റ കേന്ദ്രങ്ങളാണ് പിന്നീട് എലിസിയൻ ഫീൽഡ്സ് (Elysian Fields), നക്കോഗ്ഡോച്ചസ് (Nacogdoches), ടെക്സാസ്, നോറ്റ്ചിറ്റോച്ചെസ് (Natchitoches), ലൂയിസിയാന എന്നിവിടങ്ങളിൽ നിലനിൽക്കുന്നത്. അവസാനം എണ്ണം പറഞ്ഞ രണ്ട് പട്ടണങ്ങൾക്ക് ആദ്യകാല കുടിയേറ്റക്കാരും പര്യവേക്ഷകരും യഥാർത്ഥ കഡ്ഡോ വില്ലേജുകളുടെ പേരു നിലനിർത്തിയിരിക്കുന്നു. കുടിയേറ്റക്കാരുമായുള്ള ഏറ്റുമുട്ടലുകൾ ഒഴിവാക്കുവാൻ കഡ്ഡോ ജനങ്ങൾ, സ്പാനിഷ്, ഫ്രഞ്ച്, ഇംഗ്ലീഷ് കുടിയേറ്റക്കാരുമായി സമാധാന സന്ധി ചെയ്തു. 1803 ൽ ഫ്രഞ്ചുകാരിൽ നിന്ന് മിസിസിപ്പി നദിയ്ക്കു പടിഞ്ഞാറുള്ള ലൂയിസിയാന പ്രദേശം വിലയ്ക്കു വാങ്ങിയ കാലത്ത് ഐക്യനാടുകൾ കഡ്ഡോ ജനങ്ങളുമായി ഉടമ്പടി ചെയ്തു സഖ്യകക്ഷിയാക്കി.
1812 ബ്രിട്ടീഷ് കോളനികളും ബ്രിട്ടനുമായുണ്ടായ യുദ്ധത്തിൻറ കാലത്ത്, വില്യം ഹെൻറി ഹാരിസൺ, വില്യം ക്ലാർക്ക് (പര്യവേക്ഷകൻ), ആൻഡ്രൂ ജാക്സൺ എന്നീ അമേരിക്കൻ ജനറലുമാർ മറ്റു തെക്കുകിഴക്കൻ മേഖലകളിലെ ഇന്ത്യൻസിന്റെ ഇടയിലുണ്ടായ കുടിയേറ്റ്ക്കാർക്കെതിരെയുള്ള ലഹള അടിച്ചമർത്തി. ഈ കലാപങ്ങളിൽ കഡ്ഡോ ജനങ്ങൾ നിഷ്പക്ഷത പാലിക്കുകയും അടിച്ചമർത്തലിൽ നിന്ന് ഒഴിവാക്കപ്പെടുകയും ചെയ്തുവെങ്കിലും 1830 ലെ ഫെഡറൽ ഗവൺമെൻറിൻറെ ഇന്ത്യൻ റിമൂവൽ ആക്ട് പ്രകാരം തെക്കുകിഴക്കൻ പ്രദേശങ്ങളിൽ നിന്ന് ഇവർ കുടിയൊഴിപ്പിക്കപ്പെടുകയും ഈ മേഖല യൂറോപ്യൻ അമേരിക്കൻ കുടിയേറ്റക്കാർക്കായി മാറ്റിവയ്ക്കുകയും ചെയ്തു.
1835 ൽ ഏറ്റവും വട്ക്കുള്ള കഡ്ഡോ കോൺഫെഡറസിയായ കഡോഹാഡോച്ചോ (Kadohadacho) ഐക്യനാടുകളുമായി മെക്സിക്കോയുടെ കീഴിലായിരുന്ന ഇന്നത്തെ കിഴക്കൻ ടെക്സാസ് മേഖലയിലേയ്ക്ക് മാറിത്താമസിക്കുവാനുള്ള ഒരു ഉടമ്പടിയുണ്ടാക്കി. എന്നാൽ ക്രമേണ യൂറോപ്യൻ കുടിയേറ്റക്കാർ ഈ മേഖലയിലേയ്ക്കും തള്ളിക്കയറി. 1836 ൽ ഈ മേഖലിയലുള്ള കുടിയേറ്റക്കാർ മെക്സിക്കോയിൽ നിന്ന് സ്വാതന്ത്ര്യം പ്രഖ്യാപിക്കുകയും ഒരു സ്വതന്ത്ര രാഷ്ര്ടമായ “റിപ്പബ്ലിക് ഓഫ് ടെക്സാസ്” നിലവിൽ വന്നതായി പ്രഖ്യാപിക്കുകയും ചെയ്തു. “ടെക്സാസ്” എന്ന പേര് “ഹസിനായി” പദമായ “táysha”യിൽ നിന്നു രൂപപ്പെട്ടതാണ്. ഇതിനർത്ഥം “മിത്രം” എന്നാണ്.
1845 ൽ ടെക്സാസ് ഐക്യനാടുകളിലെ സംസ്ഥാനമായി അംഗീകരിക്കപ്പെട്ടു. ആ സമയം ഫെഡറൽ ഗവൺമെൻറ് ഹസിനായി, കഡോഹഡാച്ചോ കോൺഫെഡറസികളിലുള്പ്പെട്ട് തദ്ദേശീയ ഇന്ത്യൻ വംശജരെ ബ്രാസോസ് റിസർവേഷനിലേയ്ക്കു (Brazos Reservation) മാറിത്താമസിക്കുവാൻ നിർബന്ധിതമാക്കി. 1859 ൽ അനേകം കഡ്ഡോ ജനങ്ങൽ വീണ്ടും ടെക്സാസിനു വട്ക്കുള്ള (ഇന്നത്തെ ഒക്ലാഹോമ) ഇന്ത്യൻ പ്രദേശങ്ങളിലേയ്ക്കു വീണ്ടും സ്ഥാനമാറ്റം നടത്തി. അമേരിക്കൻ ആഭ്യന്തര യുദ്ധത്തിനു ശേഷം കഡ്ഡോ ജനങ്ങൾ വഷിത, കനാഡിയൻ നദികൾക്കിടയിൽ സ്ഥിതി ചെയ്യുന്ന ഇന്ത്യൻ ടെറിറ്ററിയിലേയ്ക്ക് കേന്ദ്രീകിരിച്ചു.
പത്തൊമ്പതാം നൂറ്റാണ്ടിൽ കഡ്ഡോ ജനങ്ങൾ “ഗോസ്റ്റ് ഡാൻസ്” മതത്തിലധിഷ്ടിതമായി ജീവിതമാണ് നയിച്ചിരുന്നത്. ഈ മതം പടിഞ്ഞാറൻ മേഖലകളിലെ അമേരിക്കൻ ഇന്ത്യൻ രാഷ്ട്രങ്ങളിലെ ജനങ്ങളിൽ വ്യാപകമായിരുന്നു. കഡ്ഡോ ഭാക്ഷ സംസാരിച്ചിരുന്ന ജോൺ വിൽസൺ എന്ന കഡ്ഡോ-ഡിലാവെയർ വൈദ്യൻ ഗോസ്റ്റ് ഡാൻസ് മതത്തിലെ പ്രമുഖ പുരോഹിതമായിരുന്നു.
പത്തൊമ്പതാം നൂറ്റാണ്ടിനു ശേഷം
ഇന്ത്യൻ ടെറിറ്ററികളുടെ ഏകീകരണവും അഭിവൃദ്ധിയും ലക്ഷ്യമാക്കി കോൺഗ്രസ് 1887 ല് പാസാക്കിയ “Dawes Act” അനുസരിച്ച്, അമേരിക്കൻ പ്രസിഡൻറിന് അമേരിക്കൻ ഇന്ത്യൻ ഗോത്ര ഭൂമികളിൽ സർവ്വേ നടത്തുന്നതിനും ഭൂമി അമേരിക്കൻ ഇന്ത്യൻ വിഭാഗങ്ങളിലെ  വ്യക്തികൾക്കു വിഭജിച്ചു നല്കുന്നതിനുമുള്ള അധികാരം ലഭിച്ചു. ഭൂമിയുടെ ഈ പങ്കിടൽ അംഗീകരിക്കുകയും ഗോത്രസമൂഹത്തിൽ നിന്നു മാറി അമേരിക്കൻ മോഡലിൽ സ്വതന്ത്രമായി താമസിക്കുകയും ചെയ്യുന്ന ഇന്ത്യൻ ഗോത്രത്തിലെ അംഗത്തിന് യു.എസ്. പൌരത്വം നൽകുന്ന ഒരു ഏർപ്പാടും ഇക്കാലത്ത് പ്രാബല്യത്തിൽ വന്നു. ഡാവേസ് ആക്ടിൽ 1891 ൽ ചില ഭേദഗതികൾ വരുത്തി. 1898 ൽ കർട്ടിസ് ആക്ട് (Curtis) വഴിയും 1906 ൽ ബുർക് ആക്ട് (Burke) വഴിയും വീണ്ടും ഭേദഗതികൾ നടത്തിയിരുന്നു. ഇങ്ങനെ പങ്കിട്ടു നൽകുന്ന ഭൂമിയിൽ നിന്നു മിച്ചം വരുന്നവ അധിക ഭൂമിയായി കണക്കാക്കുകയും തദ്ദേശീയരല്ലാത്ത അമേരിക്കൻ പൌരന്മാർക്ക് യു.എസ്. സർക്കാർ വിൽപ്പന നട്ത്തുകയും ചെയ്തിരുന്നു. ഗോത്രഭൂമി ഈ വിധം പങ്കിട്ടു നൽകിയത് നേറ്റീവ് അമേരിക്കൻ ഇന്ത്യൻ ഭൂമിയുടെ ക്ഷയിച്ചു വരുകയും ഭൂരിപക്ഷ ഗോത്രവർഗ്ഗത്തിൻറെ നിലനിൽപ്പുതന്നെ ഭീക്ഷണിയിലാകുകയും ചെയ്തു. അതേ സമയം ഗോത്ര സർക്കാരുകൾക്ക് അധികാരം നഷ്ടപ്പെടുകയും ക്രമേണ ഇല്ലാതാവുകയും ചെയ്തു. താമസിയാതെ ഈ പ്രദേശം ഗോത്രപ്രദേശത്തിനു വെളിയിലുള്ള അനേകം യൂറോപ്യൻ അമേരിക്കൻ കുടിയേറ്റക്കാരെക്കൊണ്ടു നിറയുകയും ചെയ്തു. കഡ്ഡോ ജനങ്ങൾ ഗോത്രഭൂമി വീതം വച്ചു നല്കുന്നതിനെ ശക്താമായി എതിർത്തിരുന്നു. 1934 ലെ ഇന്ത്യൻ റീ ഓർഗനൈസേഷൻ ആക്ട്, 1936 ലെ ഒക്ലാഹോമ ഇന്ത്യൻ വെൽഫയർ ആക്ട് എന്നിവയനുസരിച്ച് കഡ്ഡോ ജനങ്ങൽ തങ്ങളുടെ ഗോത്ര സർക്കാരിനെ പുനരുജ്ജീവിപ്പിച്ചു. അവർ എഴുതപ്പെട്ട ഒരു ഭരണഘടന തെരഞ്ഞെടുക്കുകയും തങ്ങളുടെ നേതാക്കളെ തെരഞ്ഞെടുപ്പിലൂടെ നിശ്ചയിക്കാനുള്ള പ്രക്രിയ ആരംഭിക്കുകയും ചെയ്തു.
1938 ൽ കഡ്ഡോകൾ ഏകീകരിക്കപ്പെട്ട് “കഡ്ഡോ ഇന്ത്യൻ ട്രൈബ് ഓഫ ഒക്ലാഹോമ” ആയി അംഗീകരിക്കപ്പെട്ടു. കഡ്ഡോ രാഷ്ട്രത്തിന് ഒരു ചെറു രാജ്യത്തിനുള്ളതു പോലെ സ്വന്തമായി ഒരു സർക്കാർ, ഭരണഘടന, നിയമങ്ങൾ, പോലീസ്, മറ്റു സർവ്വീസുകള് എന്നിവയുണ്ട്. എന്നിരുന്നാലും കഡ്ഡോ വംശജർ യു.എസ്. യു.എസ്. നിയമങ്ങൾ ബാധകമായ യു.എസ്. പൌരന്മാരായി പരിഗണിക്കപ്പെടുന്നു. പഴയ കാലഘട്ടത്തിൽ ഓരോ കഡ്ഡോ സംഘവും കഡ്ഡോ പോരാളികളാൽ തെരഞ്ഞടുക്കപ്പെടുന്ന നേതാവിനാൽ നയിക്കപ്പെട്ടിരുന്നു. ഇക്കാലത്ത് കഡ്ഡോ കൌൺസിൽ അംഗങ്ങൾ, ഒരു ഗവർണറെയോ സെനറ്റർമാരെയോ തെരഞ്ഞെടുക്കുന്നതുപോലെ തന്നെ തെരഞ്ഞെടുക്കപ്പെടുന്നു. ഇവർ പുരുഷന്മാരോ സ്ത്രീകളോ ആകാം.
1938 ജനുവരി 17 ൻ കഡ്ഡോ ജനങ്ങൾ തങ്ങളുടെ ഭരണഘടന പ്രമാണീകരിക്കരിച്ചു. 1976 ൽ അവർ പുതിയ ഒരു ഭരണഘടനയുടെ രൂപരേഖയുണ്ടാക്കി. ഇരുപതാം നൂറ്റാണ്ടിൽ മെൽഫോർഡ് വില്ല്യംസ്, ഹാരി ഗയ്, ഹൂബർട്ട് ഹാഫ്‍മൂൺ, വെർനോൺ ഹണ്ടർ തുടങ്ങിയ കഡ്ഡോ ഇന്ത്യൻ നേതാക്കൾ തങ്ങളുടെ ഗോത്രത്തെ പുതിയ കാലത്തിനനുസരിച്ച് രൂപപ്പെടുത്തിയെടുക്കുന്നതിനുള്ള പ്രവർത്തനങ്ങൾ നടത്തിയിരുന്നു. 2002 ജൂൺ 29 നു നടന്ന ഒരു പ്രത്യേക തെരഞ്ഞെടുപ്പോടനുബന്ധമായി കഡ്ഡോ ജനങ്ങൾ തങ്ങളുടെ ഭരണഘടനയിൽ 6 ഭേദഗതികൾ വരുത്തി.
സെൻട്രൽ ഡ്രഗ്സ് സ്റ്റാൻഡേർഡ് കൺട്രോൾ ഓർഗനൈസേഷൻ
ഫാർമസ്യൂട്ടിക്കൽസ്, മെഡിക്കൽ ഉപകരണങ്ങൾ എന്നിവയുടെ ദേശീയ തലത്തിലെ നിയന്ത്രണത്തിനുള്ള ഭാരത സർക്കാർ സ്ഥാപനമാണ് സെൻട്രൽ ഡ്രഗ്സ് സ്റ്റാൻഡേർഡ് കൺട്രോൾ ഓർഗനൈസേഷൻ (സിഡിഎസ്‌സിഒ). യൂറോപ്യൻ യൂണിയന്റെ യൂറോപ്യൻ മെഡിസിൻസ് ഏജൻസി, ജപ്പാനിലെ പിഎംഡിഎ, യുണൈറ്റഡ് സ്റ്റേറ്റ്സിലെ ഫുഡ് ആൻഡ് ഡ്രഗ് അഡ്മിനിസ്ട്രേഷൻ (എഫ്ഡിഎ), യുണൈറ്റഡ് കിംഗ്ഡത്തിലെ മെഡിസിൻസ് ആന്റ് ഹെൽത്ത് കെയർ ഉൽപ്പന്നങ്ങസ്ൾ റെഗുലേറ്ററി ഏജൻസി, ചൈനയിലെ നാഷണൽ മെഡിക്കൽ പ്രൊഡക്ട്സ് അഡ്മിനിസ്ട്രേഷൻ (എൻ‌എം‌പി‌എ) എന്നിവക്ക് തുല്യമായി ഇന്ത്യയിലെ സ്ഥാപനമാണ് സിഡിഎസ്സിഒ. ഇംപ്ലാന്റുകളും ഗർഭനിരോധന മാർഗ്ഗങ്ങളും ഉൾപ്പെടെ എല്ലാ മെഡിക്കൽ ഉപകരണങ്ങളും സെൻട്രൽ ഡ്രഗ്സ് സ്റ്റാൻഡേർഡ് കൺട്രോൾ ഓർഗനൈസേഷൻ്റെ അവലോകനത്തിന് കൊണ്ടുവരാനുള്ള പദ്ധതി ഇന്ത്യൻ സർക്കാർ പ്രഖ്യാപിച്ചു.
ആരോഗ്യ കുടുംബക്ഷേമ മന്ത്രാലയത്തിലെ സെൻട്രൽ ഡ്രഗ്സ് സ്റ്റാൻഡേർഡ് കൺട്രോൾ ഓർഗനൈസേഷനിലെ ഡ്രഗ് കൺട്രോളർ ജനറൽ ഓഫ് ഇന്ത്യ (ഡി‌സി‌ജി‌ഐ) മരുന്നുകളും, മെഡിക്കൽ ഉപകരണങ്ങളും നിയന്ത്രിക്കുന്നു. ഡ്രഗ് ടെക്നിക്കൽ അഡ്വൈസറി ബോർഡും (ഡിടിഎബി) ഡ്രഗ് കൺസൾട്ടേറ്റീവ് കമ്മിറ്റിയും (ഡിസിസി) ഡിസിജിഐയെ ഉപദേശിക്കുന്നു. സോണൽ ഓഫീസുകളായി വിഭജിച്ച്, ഓരോരുത്തരും പ്രീ-ലൈസൻസിംഗ്, പോസ്റ്റ്-ലൈസൻസിംഗ് പരിശോധനകൾ, മാർക്കറ്റിന് ശേഷമുള്ള നിരീക്ഷണം, മരുന്ന് റദ്ദാക്കൽ (ആവശ്യമായാൽ) എന്നിവ നടത്തുന്നു. അതോറിറ്റിയുമായി ഇടപെടുന്ന നിർമ്മാതാക്കൾ ഇന്ത്യയിലെ സിഡി‌എസ്‌സിഒ യുമായുള്ള എല്ലാ ഇടപാടുകളിലും അവരെ പ്രതിനിധീകരിക്കുന്നതിന് ഒരു അംഗീകൃത ഇന്ത്യൻ പ്രതിനിധിയുടെ (എ‌ഐ‌ആർ) പേര് നൽകേണ്ടതുണ്ട്.
ലോകാരോഗ്യ സംഘടനയുമായി സിഡി‌എസ്‌സിഒയ്ക്ക് മികച്ച ട്രാക്ക് റെക്കോർഡ് ഉണ്ടെങ്കിലും, അതിന് സ്വതന്ത്ര മെഡിക്കൽ വിദഗ്ധരുമായും ഫാർമസ്യൂട്ടിക്കൽ കമ്പനികളുമായും മുൻ‌കാല ബന്ധമുണ്ടെന്നും ആരോപിക്കപ്പെടുന്നു. ചൈനയിലെ ബീജിംഗിൽ ഒരു അന്താരാഷ്ട്ര ഓഫീസ് തുറക്കാൻ സിഡി‌എസ്‌സിഒ പദ്ധതിയിടുന്നു.
ഡിവിഷനുകൾ
സെൻട്രൽ ഡ്രഗ്സ് സ്റ്റാൻഡേർഡ് കൺട്രോൾ ഓർഗനൈസേഷന് 8 ഡിവിഷനുകളുണ്ട്:
പുറം കണ്ണികൾ
വർഗ്ഗം:Coordinates not on Wikidata വർഗ്ഗം:ഇന്ത്യ ആസ്ഥാനമായുള്ള മെഡിക്കൽ, ആരോഗ്യ സംഘടനകൾ
അബിയു
തെക്കേ അമേരിക്കയിലെ ആമസോണിയൻ പ്രദേശത്ത് ഉത്ഭവിച്ച ഒരു ഉഷ്ണമേഖലാ ഫലവൃക്ഷമാണ് പൗട്ടീരിയ കൈമിറ്റോ എന്ന ശാസ്ത്രനാമത്തിൽ അറിയപ്പെടുന്ന അബിയു. ഇത് ശരാശരി 33 ft ഉയരത്തിൽ വളരുന്നു. ശാഖകളിൽ ഒറ്റയായും കൂട്ടമായും ചെറുപൂക്കൾ കാണപ്പെടുന്നു. ഓറഞ്ചിന്റെ വലിപ്പമുള്ള വൃത്താകാരമോ അർദ്ധവൃത്താകാരമോ ആണ് കായ്കൾ. പാകമാകുമ്പോൾ, ഇതിന് മിനുസമാർന്നതും തിളക്കമുള്ളതുമായ മഞ്ഞ തൊലിയും ഒന്നോ നാലോ അണ്ഡാകാര വിത്തുകളുമുണ്ട്. മഞ്ഞ പഴങ്ങൾ നിറഞ്ഞ അബിയു കാഴ്ച്ചക്ക് മനോഹരമാണ്. അതിനാൽ പൂന്തോട്ടങ്ങളിലും ഇവ നട്ടു പിടിപ്പിക്കാറുണ്ട്. ഫലത്തിനകത്ത് വെളുത്ത മധുരമുള്ള ഒരു ക്രീം ജെല്ലിയുണ്ട്. സപ്പോട്ടയുടെ അഥവാ കരിക്കിന്റെ സ്വാദിനോട് സാദൃശ്യമുള്ളതാണിത്. ചവർപ്പില്ല. സപ്പോട്ടേസി കുടുംബത്തിത്തിൽപ്പെട്ട അബിയു വൃക്ഷം കാഴ്ചയിൽ മുട്ടപ്പഴത്തിന് സമാനമാണ്.
ഇതിന്റെ മറ്റൊരു വകഭേദമായ തായ്‌വാൻ അബിയുവിന്റെ ഫലത്തിന് തൂക്കം അല്പം കൂടും. സ്വാദാണ്‌ ഇതിനെ മറ്റു അബിയു ഫലങ്ങളിൽ നിന്നും വ്യത്യസ്തമാക്കുന്നത്. മിക്ക അബിയു ഇനങ്ങൾക്കും കരിക്കിനോട് സാദൃശ്യമുള്ള രുചിയാണങ്കിൽ ഇത്തരം അബിയുവിന് പാൽപ്പൊടിയുടെ രുചിയോട് ആണ് കൂടുതൽ സാമ്യം. വേറിട്ട രുചിയും ചെറിയ മധുരവും കൊണ്ടാണ് ഇവ ശ്രദ്ധിക്കപ്പെടുന്നത്. വിത്തു തൈകൾ ഏകദേശം മൂന്നാം വർഷം മുതൽ കായ്ച്ചു തുടങ്ങാറുണ്ട്.
വിതരണം
സാധാരണയായി ആമസോണിന്റെ തടങ്ങളിൽ കാണപ്പെടുന്നു. തെക്കുപടിഞ്ഞാറൻ വെനിസ്വേല മുതൽ പെറു വരെ ആൻഡീസിന്റെ കിഴക്കൻ ഭാഗത്ത് ഇത് വളരുന്നു. ഇക്വഡോറിലെ ഗുവയാസ് പ്രവിശ്യയിലും കാണാം. അവിടെ ഇത് വിപണികളിൽ ലഭിക്കുന്നു.
വർഷം മുഴുവനും ഈർപ്പമുള്ളതും ചൂടുള്ളതുമായ കാലാവസ്ഥയുള്ള പ്രദേശങ്ങളിൽ അബിയു നന്നായി വളരുന്നു. പല ബ്രസീലിയൻ പട്ടണങ്ങളുടെയും നഗരത്തിലെ വീട്ടുമുറ്റങ്ങളിലും തെരുവുകളിലും ഇത് ഒരു സാധാരണ മരമാണ്. ഇടത്ത്‌|ലഘുചിത്രം|298x298ബിന്ദു| ഇലകൾ പല രാജ്യങ്ങളിലും ഈ ഫലം വിവിധ പ്രാദേശിക പേരുകളിൽ അറിയപ്പെടുന്നു. ബ്രസീലിൽ ഇത് അബിയു എന്നറിയപ്പെടുന്നു, ട്രിനിഡാഡിൽ ഇത് യെല്ലോ സ്റ്റാർ ആപ്പിൾ (അല്ലെങ്കിൽ caimitt), ആണ്. കൊളംബിയക്കാർ caimo, caimito amarillo ഇക്വഡോറിൽ ഇത് luma അല്ലെങ്കിൽ cauje എന്നും വെനസ്വേലയിൽ temare എന്നും പോർച്ചുഗലിൽ abieiro എന്നും ഘാനയിൽ അലാസ എന്നും അബിയോ എന്നും അറിയപ്പെടുന്നു.
വിവരണം
അബിയുവിന്റെ ഇല 4-8 ഇഞ്ച്   നീളവും 1.5-2.5 ഇഞ്ച്  വീതിയും ഉള്ളവയാണ്. പൂക്കൾ ഒറ്റക്കോ രണ്ടോ അഞ്ചോ പൂക്കളുടെ കൂട്ടമായോ കാണപ്പെടുന്നു. ഇലകളുടെ കക്ഷങ്ങളിൽ നീളമുള്ളതും നേർത്തതുമായ ചിനപ്പുപൊട്ടലിൽ അവ പ്രത്യക്ഷപ്പെടും. നാലോ അഞ്ചോ ഇതളുകളുള്ള പൂക്കൾ ചെറുതാണ്. ദളങ്ങൾ സിലിണ്ടർ ആകൃതിയിലുള്ളതും വെള്ള മുതൽ പച്ചകലർന്ന നിറമുള്ളതുമാണ്. ദ്വിലിംഗപുഷ്പങ്ങളാണ്.
ഇടത്ത്‌|ലഘുചിത്രം| അബിയു ഫലം - ഛേദം വലത്ത്‌|ലഘുചിത്രം| അബിയു ഫലം വലത്ത്‌|ലഘുചിത്രം| അബിയു ഫലം ലഘുചിത്രം| അബിയു  വിത്തുകൾ പ്രായപൂർത്തിയായ അബിയു മരങ്ങൾ ധാരാളം പഴങ്ങൾ ഉത്പാദിപ്പിക്കുന്നു. പഴത്തിന് മൃദുവായ മധുരമുണ്ട്. ഇത് പലപ്പോഴും ഐസ്ക്രീമിൽ ഉപയോഗിക്കുന്നു.
പഴുക്കാത്ത പഴങ്ങളിൽ ഗമ്മിയും രുചികരമല്ലാത്തതുമായ ലാറ്റക്സ് അടങ്ങിയിട്ടുണ്ട്, അത് വായുവിൽ പ്രവേശിക്കുമ്പോൾ കഠിനമാകും. പഴുത്ത പഴത്തിന്റെ തൊലിക്ക് ഇളം മഞ്ഞ നിറവും തുകൽ ഘടനയും ശേഷിക്കുന്ന ലാറ്റക്സും ഉണ്ട്. വിളവെടുക്കുമ്പോൾ പാകമായ പഴങ്ങൾ പാകമാകുന്നത് തുടരുന്നതിനാൽ, വിളവെടുപ്പ് സമയബന്ധിതമായി വിപണിയിലേക്ക് കൊണ്ടുപോകാൻ കഴിയും. എന്നിരുന്നാലും, ഈ കാലയളവ് അഞ്ച് ദിവസത്തിൽ കുറവായിരിക്കാം. വിളറിയ പച്ച-മഞ്ഞ നിറത്തിലുള്ള ഇടവേളയിലൂടെ പക്വത തിരിച്ചറിയാനും പഴുത്ത പഴത്തെ മഞ്ഞ നിറത്തിലും നേരിയ മൃദുലതയിലും തിരിച്ചറിയാൻ കഴിയും.
ഇടത്ത്‌|ലഘുചിത്രം| കൈമിറ്റോ പഴങ്ങൾ അബിയുവിന് വർഷത്തിൽ നിരവധി പൂക്കാലങ്ങൾ ഉണ്ടാകാം, ഒരേ സമയം മരത്തിൽ പൂക്കളും പഴങ്ങളും ഉണ്ടാകാനുള്ള സാധ്യതയുണ്ട്. പുഷ്പം മുതൽ പഴുത്ത ഫലം വരെയുള്ള വികാസ സമയം ഏകദേശം 3 മാസമാണ്. പ്രധാന വിളവെടുപ്പ് കാലാവസ്ഥ അനുസരിച്ച് വ്യത്യാസപ്പെടുന്നു.
കൃഷി
ലഘുചിത്രം| ഇളം മരം പ്രജനനം മിക്കവാറും വിത്തുകളിലൂടെയാണ്. ഗ്രാഫ്റ്റിംഗ്, ബഡ്ഡിംഗ്, ലെയറിംഗ് എന്നിവയും നടത്താറുണ്ട്. ഉഷ്ണമേഖലാ പ്രദേശങ്ങളിലും വർഷത്തിലുടനീളം ചൂടുള്ളതും ഈർപ്പമുള്ളതുമായ കാലാവസ്ഥയുള്ള സ്ഥലങ്ങളിൽ ഈ വൃക്ഷം നന്നായി വളരുന്നു. ഉയർന്ന ജൈവ ഉള്ളടക്കമുള്ള നനഞ്ഞതും ചെറുതായി അസിഡിറ്റി ഉള്ളതുമായ മണ്ണാണ് അനുയോജ്യം.
പോഷക മൂല്യം
അബിയു പോഷക സമ്പുഷ്ടമാണ്. വിറ്റാമിൻ എ, വിറ്റാമിൻ ബി 3 (Niacin), വിറ്റാമിൻ സി, കാൽസ്യം, ഫോസ്ഫറസ്, ഫൈബർ (നാരുകൾ) എന്നിവയുടെ പ്രധാന സ്രോതസ്സാണ് അബിയു പഴം. ഇത് ആരോഗ്യത്തിനും ഏറെ ഉത്തമമാണ്.
അവലംബം
വർഗ്ഗം:ഔഷധസസ്യങ്ങൾ വർഗ്ഗം:തെക്കേ അമേരിക്കയിലെ ഉദ്യാന സസ്യങ്ങൾ വർഗ്ഗം:ബ്രസീലിലെ മരങ്ങൾ
ഡീസൽ മരം
വിവരണം
Copaifera langsdorffii ഒരു ഇടത്തരം വലിപ്പമെത്തുന്ന വൃക്ഷമാണ്. ഏകദേശം 12 മീറ്റർ വരെ ഉയരത്തിൽ ഇതു വളരുന്നു. വെളുത്ത പൂക്കൾ. സസ്യ എണ്ണകൾ ഉൾക്കൊള്ളുന്നതാണ് ചെറിയ കായ്കൾ. സരന്ധ്രതയോടു കൂടിയ കാണ്ഡമായതിനാൽ ഭാരം കുറവാണ്. കാണ്ഡത്തിലെ സൂക്ഷ്മവാഹിനികളിൽ(Capillaries) എണ്ണ നിറഞ്ഞിരിക്കും.
ബാഹ്യ ലിങ്കുകൾ
വർഗ്ഗം:ജൈവ ഇന്ധനങ്ങൾ വർഗ്ഗം:എണ്ണകൾ
മെനോമിനി നദി
മെനോമിനി നദി അമേരിക്കൻ ഐക്യനാടുകളിലെ വടക്കുപടിഞ്ഞാറൻ മിഷിഗണിലും വടക്കുകിഴക്കൻ വിസ്കോൺസിനിലുമായി ഒഴുകുന്ന ഒരു നദിയാണ്. ഏകദേശം 116 മൈൽ (187 കിലോമീറ്റർ) നീളമുള്ള ഈ നദി വടക്കൻ വിസ്കോൺസിനിലെ ഒരു ഗ്രാമീണ വനമേഖലയും മിഷിഗണിലെ അപ്പർ പെനിൻസുലയും പിന്നിട്ട് മിഷിഗൺ തടാകത്തിലേക്ക് പതിക്കുന്നു. അതിന്റെ മുഴുവൻ ഗതിയിൽ, പോഷകനദിയായ ബ്രൂൾ നദിയുമായി ചേർന്ന് ഇത് രണ്ട് സംസ്ഥാനങ്ങൾ തമ്മിലുള്ള അതിർത്തിയുടെ ഭാഗമായി മാറുന്നു.
വിവരണം
മിഷിഗണിലെ അയൺ പർവതത്തിൽ നിന്ന് ഏകദേശം 10 മൈൽ (16 കിലോമീറ്റർ) വടക്ക് പടിഞ്ഞാറായി ബ്രൂൾ, മിഷിഗാം നദികളുടെ സംഗമസ്ഥാനത്താണ് ഇത് രൂപപ്പെടുന്നത്. തെക്കുകിഴക്കായി ഒഴുകുന്ന നദി പൈൻ നദിയെ ഉൾക്കൊണ്ടുകൊണ്ട് മിഷിഗണിലെ കിംഗ്സ്ഫോർഡ്,  വിസ്കോൺസിനിലെ നയാഗ്ര എന്നിവിടങ്ങളിലൂടെ സഞ്ചരിക്കുന്നു. പിന്നീട് തെക്കോട്ട് തിരിഞ്ഞ് ഒഴുകുന്ന നദി, സ്റ്റർജൻ, പെമെബോൺവോൺ, പൈക്ക് നദികളെ ഉൾക്കൊള്ളുകയും വിശാലമായ മിയാൻഡറുകൾ സൃഷ്ടിക്കുകയും ചെയ്യുന്നു. വിസ്കോൺസിനിലെ മാരിനെറ്റ്, മിഷിഗണിലെ മെനോമിനി നഗരങ്ങൾക്കിടയിലൂടെ വടക്കുനിന്ന് ഇത് മിഷിഗൺ തടാകത്തിന്റെ ശാഖയായ ഗ്രീൻ ബേയിലേയ്ക്ക് പ്രവേശിക്കുന്നു. മെനോമിനി നദി അതിന്റെ മുന്നോട്ടുള്ള പ്രവാഹത്തിൽ വലിയ ജലസംഭരണികളുടെ ഒരു പരമ്പരയാൽ തടഞ്ഞുനിർത്തപ്പെടുന്നു. ഈ അണക്കെട്ടുകളാൽ സൃഷ്ടിക്കപ്പെടുന്ന തടാകങ്ങൾ പ്രദേശത്തെ ഏറ്റവും ആഴമേറിയതും അവയിൽ ഉൾക്കൊണ്ടിരിക്കുന്ന ജലം വൃത്തിയുള്ളതുമാണ്. ജലാശയങ്ങൾക്ക് ചുറ്റുമുള്ള ഭൂരിഭാഗം പ്രദേശങ്ങളും വിനോദ ഉപയോഗത്തിനായി കൈകാര്യം ചെയ്യപ്പെടുന്നതും, സംരക്ഷണം ഉറപ്പാക്കുന്നതൊടൊപ്പം തീരപ്രദേശ വികസനത്തെ നിയന്ത്രിക്കുകയും ചെയ്യുന്നു. കോട്ടേജുകളുടെയും ഡോക്കുകളുടെയും നീണ്ട നിരകൾക്ക് പകരം പ്രാക്തന വനഭൂമികളുടെ വന്യമായ തീരങ്ങളാണഅ ഈ തടാക പ്രദേശത്തുള്ളത്.
"കാട്ടു നെല്ല്" അല്ലെങ്കിൽ "കാട്ടു നെല്ലിൻറെ സ്ഥലം" എന്നർഥമുള്ള ഒജിബ്‌വെ അൽഗോൺക്വിയൻ പദത്തിൽ നിന്നാണ് നദിയുടെ പേര് ഉരുത്തിരിഞ്ഞത്. ഈ പ്രദേശത്ത് താമസിച്ചിരുന്ന ചരിത്രപ്രസിദ്ധമായ മെനോമിനി ഗോത്രത്തിന്റെ അതേ പേര് തന്നെ നദിയ്ക്കും ഉപയോഗിച്ച അവർ ഈ ചെടിയെ തങ്ങളുടെ പ്രധാന ഭക്ഷണമായി ഉപയോഗിക്കുകയും ചെയ്തു. ഇന്ന് വിസ്കോൺസിനിൽ അധിവസിക്കുന്ന  ഏക തദ്ദേശീയ അമേരിക്കൻ ഇന്ത്യൻ ഗോത്രമായ മെനോമിനിയുടെ ഉത്ഭവം ഇന്നത്തെ സംസ്ഥാനം നിലനിൽക്കുന്ന പ്രദേശം ആയിരുന്നു. വിസ്കോൺസിനിലെ ഫെഡറൽ അംഗീകൃത മെനോമിനി ഇന്ത്യൻ ട്രൈബിന് വുൾഫ് നദിയോരത്ത് (ഫോക്സ് നദിയുടെ പോഷകനദി) സംവരണ പ്രദേശം ഉണ്ട്.
മൂലത്തറ റഗുലേറ്റർ
കേരള ത്തിലെ പാലക്കാട് ജില്ല യിൽ മുതലമട ഗ്രാമപഞ്ചായത്തിലെ മൂലത്തറ യിൽ ഭാരതപ്പുഴ യുടെ പോഷകനദിയായ ചിറ്റൂർ പുഴ യിൽ നിർമിച്ച തടയണയാണ് മൂലത്തറ റഗുലേറ്റർ. ചിറ്റൂർപുഴ ജലസേചനപദ്ധതി, , യുടെ ഭാഗമായാണ് ഇത് നിർമിച്ചിട്ടുള്ളത്
പാലക്കാട് ജില്ലയിലെ കൃഷിക്കും കുടിവെള്ളത്തിനുമായാണ് ജലസേചനപദ്ധതി തയ്യാറാക്കിയിരിക്കുന്നത്. പാലക്കാട് ജില്ലയിലെ ചിറ്റൂർ, നെന്മാറ തുടങ്ങിയ സ്ഥലങ്ങളിലുള്ള കൃഷിസ്ഥലങ്ങൾക്കാണ് ഈ ജലസേചന പദ്ധതിമൂലം പ്രയോജനം ലഭിക്കുന്നു.
2009 ൽ ആളിയാർ ഡാം തുറന്നപ്പോൾ മൂലത്തറ ഡാം തകർന്നിരുന്നു.
അവലംബങ്ങൾ
വർഗ്ഗം:കേരളത്തിലെ അണക്കെട്ടുകൾ വർഗ്ഗം:ഭാരതപ്പുഴയിലെ അണക്കെട്ടുകൾ വർഗ്ഗം:കേരളത്തിലെ ജലസേചനപദ്ധതികൾ
൹
thumb |൹ തീയതി എഴുതാൻ മലയാളത്തിൽ ഉപയോഗിക്കുന്ന പ്രതീകമാണ് ൹. 1980കൾ വരെ ഈ ചിഹ്നത്തിന്റെ ഉപയോഗം മലയാളത്തിൽ വ്യാപകമായി പ്രചാരത്തിലുണ്ടായിരുന്നു. സംസ്കൃതത്തിൽ 'ഈ സമയം', 'ഇതു മുതൽ' എന്നെല്ലാം അർത്ഥം വരുന്ന 'നു' എന്ന പദത്തെ പിൻപറ്റിയായിരിക്കണം ഈ അടയാളം മലയാളം എഴുത്തിൽ ഉപയോഗിച്ചുതുടങ്ങിയതു്. ഈ അക്ഷരത്തിന്റെ യൂണികോഡ് കോഡ് പോയിന്റ് U+0D79. , യൂണികോഡ് ഇതിനെ സിമ്പലുകൾ എന്ന വിധത്തിൽ പെടുത്തിയിരിക്കുന്നു.
ഉദാഹരണം
ഉദാ: ൧൦൮൪ മിഥുനം ൩൨-ാം ൹ = 1084 മിഥുനം 32-ാം തീയതി (1909 ജൂലൈ 15 -ാം ൹)
പുറത്തേക്കുള്ള കണ്ണികൾ
വർഗ്ഗം:മലയാളം അക്ഷരങ്ങൾ
ഗവണ്മെന്റ് തിരുവണ്ണാമലൈ മെഡിക്കൽ കോളേജ് ആൻഡ് ഹോസ്പിറ്റൽ
ഇന്ത്യയിലെ തമിഴ്‌നാട് സർക്കാർ നടത്തുന്ന ഒരു മെഡിക്കൽ കോളേജാണ് ഗവൺമെന്റ് തിരുവണ്ണാമലൈ മെഡിക്കൽ കോളേജ് ആൻഡ് ഹോസ്പിറ്റൽ (ജിടിഎംസിഎച്ച്) (அரசினர் திருவண்ணாமலை மருத்துவ கல்லூரி மற்றும் மருத்துவமனை-അരസിയർ തിരുവണ്ണാമലൈ മെഡിക്കൽ കോളേജ് ആൻഡ് ഹോസ്പിറ്റൽ). തമിഴ്‌നാട്ടിലെ തിരുവണ്ണാമലൈ ജില്ലയിൽ തിരിഞ്ചപുരം യൂണിയനിൽ വെങ്കിക്കൽ ന്യൂ ടൗണിലെ തിരുവണ്ണാമലൈ ഔട്ടർ റിംഗ് റോഡിലാണ് ഇത് സ്ഥിതിചെയ്യുന്നത്.
2012 ഏപ്രിൽ 1-ന് 440 കിടക്കകളുള്ള തിരുവണ്ണാമലൈ ഗവൺമെന്റ് ജില്ലാ ഹെഡ്ക്വാർട്ടേഴ്‌സ് ഹോസ്പിറ്റൽ (1950-ൽ സർക്കാർ താലൂക്ക് ആശുപത്രിയായി ആരംഭിച്ചത്) മെഡിക്കൽ വിദ്യാഭ്യാസ വകുപ്പിലേക്ക് മാറ്റി മെഡിക്കല് കോളേജ് ആക്കി ഉയർത്തി, തുടർന്ന് 100 എംബിബിഎസ് സീറ്റ് വാഗ്ദാനം ചെയ്യുന്ന ഒരു അധ്യാപന ആശുപത്രിയായി പുനരാരംഭിച്ചു. ആദ്യ ബാച്ച് 2013-2014 വർഷത്തിൽ പഠനം ആരംഭിച്ചു.
ചരിത്രം
1950 ൽ താലൂക്ക് ആശുപത്രിയായി തുടങ്ങിയ സ്ഥാപനം 1989 ൽ ഡിസ്ട്രിക്ട് ഹെഡ് കൊട്ടേഴ്സ് ആശുപത്രിയായും പിന്നീട് 2012 ൽ മെഡിക്കൽ കോളേജ് ആയും ഉയർത്തി.
അവലംബം
വർഗ്ഗം:തമിഴ്നാട്ടിലെ മെഡിക്കൽ കോളേജുകൾ വർഗ്ഗം:Coordinates on Wikidata
പഡാങ്
പഡാങ് ഇന്തോനേഷ്യയിലെ പടിഞ്ഞാറൻ സുമാത്ര പ്രവിശ്യയുടെ തലസ്ഥാനമാണ്. 695 ചതുരശ്ര കിലോമീറ്റർ (268 ചതുരശ്ര മൈൽ) വിസ്തീർണ്ണമുള്ള ഈ പട്ടണത്തിലെ ആകെ ജനസംഖ്യ 2014 ലെ കണക്കുകൾ പ്രകാരം 1,000,096 ആയിരുന്നു. ഇത് ഇന്തോനേഷ്യയിൽ ജനസംഖ്യാടിസ്ഥാനത്തിൽ 16 ആം സ്ഥാനമുള്ള പട്ടണമെന്നതുപോലെ സുമാത്രായിലെ പടിഞ്ഞാറൻ തീരത്തെ ഏറ്റവും ജനസാന്ദ്രതയുള്ള നഗരവും സുമാത്രാ യിലെ അഞ്ചാമത്തെ ജനസാന്ദ്രതയുള്ള നഗരവുമാണ്.
കൊളോണിയൽ കാലഘട്ടത്തിനു മുമ്പായിത്തന്നെ ഈ നഗരം ചരിത്രപരമായി സ്വർണ്ണവും കുരുമുളകും പോലയുള്ള വിഭവങ്ങളുടെ ഒരു വാണിജ്യകേന്ദ്രമായി പ്രവർത്തിച്ചിരുന്നു. 17-ആം നൂറ്റാണ്ടിന്റെ മദ്ധ്യത്തോടെ ഡച്ചുകാർ നഗരവുമായി ബന്ധം പുലർത്തുകയും ആത്യന്തികമായി ഇവിടെ ഒരു കോട്ട പടുത്തുയർത്തുകയും പാഗരുയുങ് രാജവംശത്തിൽ നിന്നും നഗരത്തിന്റെ നിയന്ത്രണം ഏറ്റെടുക്കുകയും ചെയ്തു. ബ്രിട്ടീഷ് ഭരണത്തിന്റെ നിരവധി തടസ്സങ്ങളെ പ്രതിരോധിച്ചുകൊണ്ട് ഈ നഗരം ഇന്തോനേഷ്യയുടെ സ്വാതന്ത്ര്യം വരെ ഡച്ച് ഈസ്റ്റ് ഇൻഡീസിന്റെ ഭാഗമായി തുടർന്നിരുന്നു.
ചരിത്രം
പതിനാറാം നൂറ്റാണ്ടുമുതൽക്കുതന്നെ പാഗരുയുങ് രാജവംശ ത്തിന്റെയുടം ആക്കെ സുൽത്താനേറ്റിന്റേയും നിയന്ത്രണത്തിലായിരുന്ന പാഡായ് ഒരു വാണിജ്യ കേന്ദ്രമായിരുന്നു. 16, 17 നൂറ്റാണ്ടുകളിൽ ഈ പ്രദേശത്ത് കുരുമുളക് കൃഷി ചെയ്യുകയും ഇന്ത്യ, പോർച്ചുഗൽ, ബ്രിട്ടൻ, നെതർലൻഡ് തുടങ്ങിയ രാജ്യങ്ങളുമായി വാണിജ്യബന്ധത്തിലേർപ്പെടുകയും ചെയ്തിരുന്നു.1663 ൽ ഈ നഗരം ഡച്ചുകാരുടെ അധികാരത്തിൻകീഴിൽ വരുകയും 1680 ൽ ഒരു വാണിജ്യകേന്ദ്രം നിർമ്മിക്കപ്പെടുകയു ചെയ്തു. 1781 മുതൽ 1784 വരെ നാലാം ആംഗ്ലോ-ഡച്ച് യുദ്ധസമയത്തും, 1795 മുതൽ 1819 വരെയുള്ള നെപ്പോളിയോണിക് യുദ്ധത്തിലും രണ്ടു തവണയായി ഈ നഗരം ബ്രിട്ടീഷുകാരുടെ അധികാരത്തിനു കീഴിൽ വന്നിരുന്നു. 1819-ൽ ഈ നഗരം വീണ്ടും നെതർലാന്റിന്റെ അധികാരപരിധിയിലാത്തീർന്നു. ഏതാണ്ട് 1780 വരെ ഈ മേഖലയിലെ സ്വർണ്ണ ഖനികളിൽ നിന്നുമുള്ള ഏറ്റവും വലിയ വ്യാപാര ഉത്പന്നം സ്വർണ്ണമായിരുന്നു. സ്വർണ്ണ ഖനികൾക്ക് അപചയം സംഭവിച്ചതോടെ കാപ്പി, ലവണങ്ങൾ, തുണി ഉത്പന്നങ്ങൾ എന്നിവയിലേയ്ക്ക് ശ്രദ്ധിക്കപ്പെട്ടു. 1797 ൽ പാഡാങിൽ തീരത്തുനിന്നകലെ റിക്ടർ സ്കെയിലിൽ 8.5 മുതൽ 8.7 വരെ വ്യാപ്തിയിലുള്ള ഒരു ഭൂകമ്പമുണ്ടാകുകയും ഇതേത്തുടർന്ന് 5 മുതൽ10 മീറ്റർ വരെ ജലമുയർന്ന ഒരു സുനാമി ആഞ്ഞടിക്കുകയും ചെയ്തിരുന്നു. കമ്പനം കനത്ത നാശനഷ്ടങ്ങളുണ്ടാക്കുകയും രണ്ട് പേരുടെ മരണത്തോടൊപ്പം സുനാമിയിൽ പല വീടുകളും ഒലിച്ചുപോകുകയും എയർ മാനിസ് ഗ്രാമത്തിൽ നിരവധി മരണങ്ങൾ സംഭവിക്കുകയും ചെയ്തു. 1833 ലുണ്ടായ വേറൊരു ഭൂചലനത്തിന്റെ ഫലമായുണ്ടായ സുനാമിയിൽ 3-4 മീറ്റർ ഉയരത്തിലുള്ള തിരമാലകൾ സൃഷ്ടിക്കപ്പെടുകയും ചെയ്തു. ഈ ഭൂകമ്പത്തിന്റെ ശക്തി റിക്ടർസ്കെയിലിൽ 8.6 മുതൽ 8.9 വരെ ആയിരുന്നു. ഇതിന്റെ പ്രഭാവകേന്ദ്രം ഇന്തോനേഷ്യൻ പ്രവിശ്യായ ബെങ്കുളുവിൽനിന്ന് അകലെയായിരുന്നു. ഈ കുലുക്കം പെഡാങിൽ ഗണ്യമായ നാശനഷ്ടങ്ങളുണ്ടാക്കുകയും സുനാമിയിൽ അരൂ നദിയിൽ നങ്കൂരമിട്ടിരുന്ന ബോട്ടുകൾ തകരുകയും ചെയ്തു.
പാലമ്പാങ് കഴി‍ഞ്ഞാൽ ഇന്തോനേഷ്യയിലെ രണ്ടാമത്തെ വലിയ നഗരമായി ഇവിടെ 1920-ലെ കണക്കുകൾ പ്രകാരമുള്ള ജനസംഖ്യ 28,754 ആയിരുന്നു. 1940 കളിലെ സ്വാതന്ത്ര്യത്തിന്റെ സമയത്ത് ഈ നഗരത്തിൽ ഏകദേശം 50,000 നിവാസികൾ ഉണ്ടായിരുന്നു. കാപ്പി ഇപ്പോഴും പ്രധാന ഇനമാണെങ്കിലും നാട്ടിൻപുറത്തെ കാർഷിക മേഖലയിൽ കർഷകർ ഉത്പാദിപ്പിക്കുന്ന മറ്റൊരു പ്രധാന ഇനമാണ് കൊപ്ര. അന്നു മുതലുണ്ടായ ജനസംഖ്യാ വളർച്ച, നഗരത്തിന്റെ വിസ്തൃതിയുടെ ഫലമായും വളരെയധികം വികസ്വര രാജ്യങ്ങളിൽ കാണപ്പെടുന്നതുപോലെ പ്രധാന നഗരങ്ങളിലേക്ക് ജനങ്ങൾ കുടിയേറുന്നതിന്റെയും ഫലമായുമുണ്ടായതാണ്. 1950 മുതൽ ഓംബ്ലിൻ കൽക്കരിപ്പാടത്തോടൊപ്പം പാഡാംഗ് ഒരു തുറമുഖമായി വികസിപ്പിക്കപ്പെട്ടു. ഇത് ഇന്തോനേഷ്യയിലെ സാമ്പത്തികവും രാഷ്ട്രീയവുമായ കോളനിവൽക്കരണത്തെ പ്രതിഫലിപ്പിക്കുന്നതാണെന്നു ചില നിരീക്ഷകർ കണ്ടെത്തിയിരുന്നു.
2009 സെപ്തംബർ 30 ൽ പാഡാങ് തീരത്തുനിന്ന് 50 കിലോമീറ്റർ അകലെയായി ഒരു ഭൂചലനം അനുഭവപ്പെടുകയുണ്ടായി. ഈ ഭൂചലനത്തിൽ 1,100-ലധികം മരണങ്ങൾ നടന്നതിൽ, 313 എണ്ണം പാടാങ്ങിലായിരുന്നു.
ഭൂമിശാസ്ത്രം
കോപ്പൻ കാലാവസ്ഥാ വ്യവസ്ഥിതിക്കനുസൃതമായ ഒരു ഉഷ്ണമേഖലാ മഴക്കാടൻ കാലാവസ്ഥായാണ് പാഡാങിൽ അനുഭവപ്പെടാറുള്ളത്. ഇന്തോനേഷ്യയിലെ ഏറ്റവും ഈർപ്പമുള്ള നഗരങ്ങളിലൊന്നായ പാഡാങിൽ വർഷം മുഴുവൻ പതിവായി മഴ ലഭിക്കുന്നു. വർഷത്തിൽ ശരാശരി 4,300 മില്ലിമീറ്റർ മഴയാണ് ഇവിടെ ലഭിക്കാറുള്ളത്. ഫെബ്രുവരി മാസത്തിലാണ് പഡാങ്ങിൽ ഏറ്റവും വരണ്ട കാലാവസ്ഥ അനുഭവപ്പെടാറുള്ളത്, ഇക്കാലത്ത് ശരാശരി 250 മില്ലീമീറ്റർ നീർവീഴ്ച ലഭിക്കുന്നു. നഗരത്തിലെ താപനില വർഷം മുഴുവൻ 26 ഡിഗ്രി സെൽഷ്യസ് എന്ന നിലയിൽ സ്ഥായിയായി നിലനിൽക്കുന്നു.
ഹിമാലയൻ മാർട്ടെൻ
ഹിമാലയ പ്രദേശങ്ങളിലും തെക്ക് കിഴക്കൻ ഏഷ്യയിലും കാണപ്പെടുന്ന ഒരു മാർട്ടെൻ ആണ് ഹിമാലയൻ മാർട്ടെൻ (Himalayan Marten). ഇതിന്റെ ശാസ്ത്രനാമം Martes flavigula എന്നാണ്. ഇത് വ്യാപകമായി Yellow-throated marten എന്ന പേരിലും അറിയപ്പെടുന്നു.
സവിശേഷതകൾ
പേര് സൂചിപ്പിക്കുന്ന പോലെ ഇതിനെ കഴുത്തിലും ഉടലിലും മഞ്ഞ നിറം കാണാം. ഇവ പൊതുവേ മിശ്രഭുക്കുകൾ ആണ്. പഴങ്ങൾ മുതൽ ചെറിയ മാനുകളെ വരെ ഇവ അകത്താക്കുന്നു. ഇവയുടെ നിലനിൽപ്പ്‌ ഇന്ന് പൊതുവേ ആരോഗ്യകരമായ ചുറ്റുപാടിൽആണ് ഒരു പ്രത്യേകതരം ദുർഗന്ധം ഇവ പുറപ്പെടുവിക്കുന്നു. മനുഷ്യരെയും മറ്റു ജീവികളെയും പ്രത്യേകിച്ച് ഭയം ഇല്ലാതെ ഇവ സമീപിക്കുന്നത് കാണാം.
മേരി-മാർഗരറ്റ് മക്മഹോൻ
കനേഡിയൻ റിട്ടയേർഡ് രാഷ്ട്രീയക്കാരിയും പരിസ്ഥിതി പ്രവർത്തകയുമാണ് മേരി-മാർഗരറ്റ് മക്മഹോൻ (ജനനം: ജൂലൈ 6, 1966). 2010 ലെ സിറ്റി കൗൺസിൽ തിരഞ്ഞെടുപ്പിൽ 32-ാം വാർഡിൽ സ്പീക്കർ സാന്ദ്ര ബുസിനെ പരാജയപ്പെടുത്തി ( ബീച്ചുകൾ - ഈസ്റ്റ് യോർക്ക്) ടൊറന്റോ സിറ്റി കൗൺസിലിലേക്ക് ആദ്യമായി തിരഞ്ഞെടുക്കപ്പെട്ടു. 2018 ടൊറന്റോ മുനിസിപ്പൽ തിരഞ്ഞെടുപ്പിൽ മത്സരിക്കാൻ വിസമ്മതിച്ച അവർ 2010 മുതൽ 2018 വരെ വാർഡ് 32 ൽ സേവനമനുഷ്ഠിച്ചു. മക്മോഹൻ ഇപ്പോൾ ടൊറന്റോ നഗരത്തിൽ രജിസ്റ്റർ ചെയ്തിട്ടുള്ള ഒരു ലോബിയിസ്റ്റ് ആണ്.
പശ്ചാത്തലം
ഒന്റാറിയോയിലെ കോളിംഗ്വുഡിൽ ജനിച്ച് വളർന്ന അവർ മുൻ കോളിംഗ്വുഡ് മേയർ റോൺ ഇമോയുടെയും ഗ്ലോറിയ ഇമോയുടെയും (1940–2011) മകളാണ്. സഹോദരന്മാരായ മൈക്കൽ, സ്റ്റീഫൻ, തിമോത്തി എന്നിവരുൾപ്പെടെ നാല് മക്കളിൽ ഒരാളാണ് മക്മോഹൻ. ഒട്ടാവയിലെ കാൾട്ടൺ സർവകലാശാലയിൽ നിന്ന് മക്മോഹൻ ബിരുദം നേടി. 1990 മുതൽ മക്മോഹൻ ഈസ്റ്റ് യോർക്ക് ബീച്ചുകളിൽ താമസിക്കുന്നു. "സാമ്പത്തിക ഉത്തരവാദിത്തമുള്ള പരിസ്ഥിതി പ്രവർത്തകൻ" എന്നാണ് അവർ സ്വയം വിശേഷിപ്പിക്കുന്നത്.
വർഷങ്ങളോളം ജപ്പാനിൽ താമസിച്ച ശേഷം കമ്മ്യൂണിറ്റി ആക്റ്റിവിസ്റ്റും രണ്ടാം ഭാഷയായി ഇംഗ്ലീഷ് അദ്ധ്യാപികയുമാണ് മക്മോഹൻ (ടൊറന്റോ സർവകലാശാലയിൽ നിന്ന് TESLE സർട്ടിഫൈഡ്). ഈസ്റ്റ് ലിൻ പാർക്ക് ഫാർമേഴ്‌സ് മാർക്കറ്റ് സ്ഥാപിച്ച അവർ കുട്ടികളുടെ സ്കൂളിൽ ഒരു നിഷ്‌ക്രിയ വിരുദ്ധ പ്രചാരണം സംഘടിപ്പിക്കാൻ സഹായിച്ചു. അവർ മുമ്പ് ലൈവ് ഗ്രീൻ ടൊറന്റോയിൽ ഒരു കമ്മ്യൂണിറ്റി ആനിമേറ്ററായി പ്രവർത്തിച്ചിരുന്നു.
2010 ൽ ആദ്യമായി തെരഞ്ഞെടുക്കപ്പെട്ടപ്പോൾ നൽകിയ വാഗ്ദാനം ഉറപ്പിച്ചുകൊണ്ട് 2017 ഒക്ടോബറിൽ മക്മോഹൻ 2018 ൽ വീണ്ടും തിരഞ്ഞെടുപ്പിൽ മത്സരിക്കില്ലെന്ന് പ്രഖ്യാപിച്ചു. ഒരു കൗൺസിലർ ആയിരുന്ന കാലത്ത് ടൊറന്റോ സിറ്റി കൗൺസിലിന് കാലാവധി പരിധി ആവശ്യപ്പെട്ട് രണ്ട് നിർദ്ദേശങ്ങൾ അവർ മുന്നോട്ടുവച്ചു. പക്ഷേ രണ്ടും പരാജയപ്പെട്ടു.
2020 ഒക്ടോബറിൽ, പ്രവിശ്യാ തിരഞ്ഞെടുപ്പ് ജില്ലയായ ബീച്ചെസ് - ഈസ്റ്റ് യോർക്കിൽ ഒന്റാറിയോ ലിബറൽ പാർട്ടി നാമനിർദ്ദേശത്തിനായി സ്ഥാനാർത്ഥിത്വം പ്രഖ്യാപിച്ചു.
തിരഞ്ഞെടുപ്പ് ഫലങ്ങൾ
ഔദ്യോഗിക ഫലങ്ങൾ.
പുറംകണ്ണികൾ
വർഗ്ഗം:കനേഡിയൻ പരിസ്ഥിതി പ്രവർത്തകർ വർഗ്ഗം:1966-ൽ ജനിച്ചവർ
ഗവണ്മെന്റ് ശിവഗംഗൈ മെഡിക്കൽ കോളേജ് ആൻഡ് ഹോസ്പിറ്റൽ
ചരിത്രം
ഗവണ്മെന്റ് ശിവഗംഗൈ മെഡിക്കൽ കോളേജ് & ഹോസ്പിറ്റൽ (GSMCH) 2012 മാർച്ച് 1 ന് പ്രവർത്തനം ആരംഭിച്ചു. മെഡിക്കൽ കൗൺസിൽ ഓഫ് ഇന്ത്യയുടെ അംഗീകാരമുള്ള ഈ കോളേജ്, തമിഴ്‌നാട് ഡോ. എംജിആർ മെഡിക്കൽ യൂണിവേഴ്സിറ്റിയിൽ അഫിലിയേറ്റ് ചെയ്തിട്ടുണ്ട്. പ്രധാന പട്ടണത്തിൽ നിന്ന് മാനാമധുരയിലേക്കുള്ള റൂട്ടിൽ 4 കിലോമീറ്റർ അകലെ മാനാമധുരൈ റോഡിലെ വാണിയങ്കുടി ഗ്രാമത്തിലാണ് ഈ സ്ഥാപനം സ്ഥിതി ചെയ്യുന്നത്. 30 ഏക്കർ സ്ഥലത്ത് 114 കോടി രൂപ ചെലവിലാണ് ഇത് നിർമ്മിച്ചിരിക്കുന്നത്.
100 എംബിബിഎസ് വിദ്യാർത്ഥികളുടെ ആദ്യ ബാച്ചിൽ 2012 ഓഗസ്റ്റിൽ പ്രവേശനം ലഭിച്ചു. കിടപ്പുരോഗികളെ ചികിത്സിക്കുന്നതിനായി 500 കിടക്കകളുള്ള വാർഡാണ് ആശുപത്രിയിലുള്ളത്.
ഗവൺമെന്റ് ശിവഗംഗൈ മെഡിക്കൽ കോളേജ് ഹോസ്പിറ്റലിൽ എംസിഐ മാനദണ്ഡങ്ങൾക്കനുസൃതമായി എല്ലാ ബ്രോഡ് സ്പെഷ്യാലിറ്റി വിഭാഗങ്ങളെയും പ്രീ, പാരാ ക്ലിനിക്കൽ വിഭാഗങ്ങളെയും ഉൾക്കൊള്ളുന്നു.
മുഖ്യമന്ത്രിയുടെ സമഗ്ര ആരോഗ്യ ഇൻഷുറൻസ് പദ്ധതി, 108 ആംബുലൻസ് സൗകര്യം എന്നിവ ഈ മെഡിക്കൽ കോളേജ് ആശുപത്രിയുടെ പ്രത്യേക സേവനങ്ങളിൽ ചിലതാണ്.
വിദ്യാർത്ഥികൾക്ക് ഹോസ്റ്റൽ സൗകര്യവും ജീവനക്കാർക്ക് സ്റ്റാഫ് ക്വാർട്ടേഴ്സും നൽകിയിട്ടുണ്ട്.
എംബ്ലം
ലഘുചിത്രം| ശിവഗംഗ മെഡിക്കൽ കോളേജ് ഔദ്യോഗിക ലോഗോ. കോളേജിന്റെ ഔദ്യോഗിക ചിഹ്നത്തിൽ Caduceusഉം Learn To Serve Poor എന്ന വാക്കുകളും ഉണ്ട്.
കാമ്പസ്
ശിവഗംഗ മുനിസിപ്പാലിറ്റിയുടെ പ്രാന്തപ്രദേശത്ത് മാനാമധുരൈ ഹൈവേയിൽ വാണിയൻഗുഡി വില്ലേജിന് സമീപമാണ് ഈ സ്ഥാപനം സ്ഥിതി ചെയ്യുന്നത്. 30 ഏക്കർ സ്ഥലത്ത് 114 കോടി രൂപ ചെലവിലാണ് ഇത് നിർമ്മിച്ചിരിക്കുന്നത്.
കോളേജ് പരിസരത്ത് OP ബ്ലോക്ക്, കാഷ്വാലിറ്റി ബ്ലോക്ക്, CEMONC ബ്ലോക്ക്, ട്രോമ & എമർജൻസി ബ്ലോക്ക്, അഡ്മിനിസ്‌ട്രേറ്റീവ് ബ്ലോക്ക്, ഫാക്കൽറ്റി ബ്ലോക്ക്, ഓഡിറ്റോറിയം, സെൻട്രൽ ലൈബ്രറി, ലെക്ചർ ഹാളുകൾ (3x120), പരീക്ഷാ ഹാൾ (1x250), ബ്ലഡ് ബാങ്ക്, മോർച്ചറി, ഡീൻ, ക്വാർട്ടേഴ്സ് എന്നിവ ഉൾപ്പെടുന്നു. ആർഎംഒ, ആർഎംഒ, പ്രൊഫസർമാർ, അസി. പ്രൊഫസർമാർ, നഴ്‌സുമാർ, ജീവനക്കാർ, എന്നിവർക്കൊപ്പം ആൺകുട്ടികൾക്കും പെൺകുട്ടികൾക്കും സിആർആർഐക്കും പ്രത്യേക ഹോസ്റ്റലുകൾ ഇവിടെയുണ്ട്. കൂടാതെ ജിംനേഷ്യം, കോഓപ്പറേറ്റീവ് സ്റ്റോർ, കഫറ്റീരിയ, ബാങ്ക്, ഗ്യാസ് പ്ലാന്റ് എന്നിവയും ക്യാമ്പസില് ഉണ്ട്.
അവലംബം
വർഗ്ഗം:തമിഴ്നാട്ടിലെ മെഡിക്കൽ കോളേജുകൾ വർഗ്ഗം:Coordinates on Wikidata
എലിസബത്ത് ഒൽസെൻ
എലിസബത്ത് ചെയ്സ് "ലിസീ" ഒൽസെൻ (ജനനം: ഫെബ്രുവരി 16, 1989 ) ഒരു അമേരിക്കൻ അഭിനേത്രിയാകുന്നു. സൈലൻറ് ഹൌസ് (2011), ലിബറൽ ആർട്ട്‍സ് (2012), ഗോഡ്‍സില്ല (2014), അവഞ്ചേർസ്: ഏജ് ഓഫ് അൾട്രോൺ (2015), ക്യാപ്റ്റൻ അമേരിക്ക: സിവിൽ വാർ (2016)എന്നീ ചിത്രങ്ങളിലെ കഥാപാത്രങ്ങളിലുടെയാണ് കൂടുതൽ അറിയപ്പെടുന്നത്. Martha Marcy May Marlene (2011) എന്ന ചിത്രത്തിലെ അഭിനയം ഏറെ പ്രശംസനീയവും "Independent Spirit Award for Best Female Lead" പോലെയുള്ള നിരവധി അവാർഡുകൾക്കു പരിഗണിക്കപ്പെടുകയും ചെയ്തിരുന്നു. She is the younger sister of നടികളും ഫാഷൻ ഡിസൈനർമാരുമായ മേരി കെയ്റ്റ് ഒൽസെൻറെയും ആഷ്‍ലി ഒൽസെൻറെയും ഇളയ സഹോദരിയാണ് എലിസബത്ത്.
ഇമാം ശാമിൽ
വടക്കൻ കോക്കസിലെ മുസ്ലിം ഗോത്രങ്ങളുടെ മതപരവും രാഷ്ട്രീയവുമായ മാർഗദർശിയായിരുന്ന നക്ഷബന്ദിയ്യ സന്യാസി ആചാര്യനാണ് ഇമാം ശാമിൽ (Avar: Шейх Шамил; തുർക്കിഷ്: Şeyh Şamil; റഷ്യൻ: Имам Шамиль; അറബി: الشيخ شامل "ശമീൽ" എന്നും ഉച്ചരിക്കാറുണ്ട് also spelled Shamyl, Schamil, Schamyl or Shameel) (26 ജൂൺ 1797 – 4 ഫെബ്രുവരി 1871). റഷ്യൻ സാമ്രാജ്യത്തിനെതിരെ നടന്ന കൊക്കേഷ്യൻ യുദ്ധ ചെറുത്തു നിൽപുകളുടെ നായകനും കൊക്കേഷ്യൻ ഇമാമാത്ത്ന്റെ (1834–1859) മൂന്നാമത്തെ ഇമാമും ആയിരുന്നു.
ജീവരേഖ
ദാഗിസ്ഥാനിലെ ഗിമ്റിയിലെ ഓൽ ഗ്രാമത്തിലെ കർഷക കുടുംബത്തിൽ  1797 ലായിരുന്നു ശാമിൽ ജനിച്ചത്. പിതാവ് ദെൻകഉ. ഖുർആൻ, ഹദീസ്, കർമ്മ ശാസ്ത്രം, തസവ്വുഫ് എന്നിവയിൽ പരിശീലനം പൂർത്തിയാക്കിയ ഇദ്ദേഹം നക്ഷബന്ദിയ്യ മാർഗ്ഗത്തിലൂടെ ജനമനസ്സുകളിൽ ആത്മീയ പരിവേഷം നേടി. സാറിസ്റ്റ് റഷ്യൻ സാമ്രാജ്യം ഉസ്മാനിയ-പേർഷ്യൻ സാമ്രാജ്യങ്ങളിലേക്ക് കടന്നു കയറ്റം നടത്തികൊണ്ടിരിക്കുന്ന കാലയളവുകളായിരുന്നു അത്. ഓട്ടോമൻ സഹായത്തോടെ ഖാസി മുല്ല, ശൈഖ് മൻസൂർ തുടങ്ങിയ നക്ഷബന്ദിയ്യ സന്യാസികളുടെ നേതൃത്തത്തിൽ നടന്ന പോരാട്ടത്തിലേക്ക് ഗറില്ലാ മുറകളിൽ സ്വായത്തം നേടിയിരുന്ന ഇമാം ശാമിൽ തൻറെ മുരീദ്കളോടൊപ്പം പങ്കാളിയായി. ഖാസി മുല്ല ശാമിലിൻറെ ഉറ്റ സുഹൃത്തും, സഹകാരിയുമായിരുന്നു. 1832 ഇൽ ഖാസിയുടെ മരണശേഷം പോരാട്ടത്തിൻറെ  നേതൃത്വവും, 1934 ഇൽ ഹംസത്ത് ബേക്കിന്റെ മരണത്തിനു ശേഷം കൊക്കേഷ്യൻ ഇമാമത്തിൻറെ അധികാരവും ശാമിലിൻറെ കരങ്ങളിലേക്കെത്തി. റഷ്യൻ അധിനിവേശത്തെ ഗറില്ലാ യുദ്ധമുറകളിലൂടെ നേരിട്ട് 25 വർഷം ഇദ്ദേഹം കൊക്കേഷ്യയിലെ ഇമാമത്ത് ഭരണം നിലനിർത്തി. 1859 ഇൽ അപ്രതീക്ഷിതമായി കൊട്ടാരം വളഞ്ഞുള്ള റഷ്യൻ സൈനികരുടെ ഉപരോധത്തെ തുടർന്ന് ഓട്ടോമൻ തുർക്കിയിലേക്ക് അയക്കാമെന്ന സന്ധിയിന്മേൽ ശാമിൽ  സാറിസ്റ്റ് സാമ്രാജ്യത്തിനു അധികാരം കൈമാറിയെങ്കിലും റഷ്യ  ഉടമ്പടി ലംഘിച്ചു അദ്ദേഹത്തെ നാടുകടത്തി നിരീക്ഷണത്തിൽ വെക്കുകയാണ് ചെയ്തത്. നീണ്ട പത്തുവർഷത്തെ കരുതൽ നിരീക്ഷണത്തിനു ശേഷം ഓട്ടോമൻ മക്കയിലേക്ക് തീർത്ഥാടനത്തിന് പോകാൻ സാറിസ്റ്റ് ഭരണകൂടം അനുമതി നൽകി. 1871ൽ മദീനയിൽ  വെച്ചായിരുന്നു ഇമാം ശാമിലിൻറെ നിര്യാണം.
അവലംബം
വർഗ്ഗം:മുസ്ലീം മത നേതാക്കൾ വർഗ്ഗം:1797-ൽ ജനിച്ചവർ വർഗ്ഗം:ജൂൺ 26-ന് ജനിച്ചവർ വർഗ്ഗം:1871-ൽ മരിച്ചവർ വർഗ്ഗം:ഫെബ്രുവരി 4-ന് മരിച്ചവർ വർഗ്ഗം:സൂഫി പോരാളികൾ
ചാൾസ് മീഡ്
തിരുവിതാംകൂറിൽ കേന്ദീകരിച്ചു പ്രവർത്തിച്ച ലണ്ടൻ മിഷൻ സംഘത്തിലെ മിഷണറിയും, സാമൂഹിക പരിഷ്കർത്താവുമായിരുന്നു ചാൾസ് മീഡ് (1792-1873). 19-ാം നൂറ്റാണ്ടിൽ കേരളത്തിൽ നിലനിന്നുരുന്ന അടിമത്തം, ഊഴിയവേല എന്നിവ നിർത്തലാക്കാനും ജാതിഘടനയിൽ താഴെത്തട്ടിലുള്ളവരുടെ സ്വാതന്ത്ര്യത്തിനായും, വസ്ത്രധാരണ സ്വതന്ത്ര്യത്തിനായുമുള്ള പോരാട്ടത്തിൽ ചാൾസ് മീഡ് നിർണായകമായ സ്ഥാനം വഹിച്ചിട്ടുണ്ട്‌.
ജനനം, ബാല്യം
ഇംഗ്ലണ്ടിലെ ബ്രിസ്ടോളിൽ 1792-ൽ ജനിച്ചു. ഗ്രാമർ സ്കൂൾ പഠനത്തിനു ശേഷം ലണ്ടൻ മിഷൻ സംഘത്തിൽ ചേരുകയും വൈദികവിദ്യാഭാസം പൂർത്തീകരിക്കുകയും ചെയ്തു. 1616-ൽ ഇംഗ്ലണ്ടിലെ ചിച്ചെറെർ ദേവാലയത്തിൽ വച്ചു പൗരോഹിത്യ ശുശ്രൂഷയിലേക്കു പ്രവേശിച്ചു.